Anons.Uz - Шавкат Мирзиёев Навоий вилоятидаги йирик саноат корхоналари фаолияти билан танишди\n27.12.2016 11:56 / Иқтисодиёт / 824\nШавкат Мирзиёев Навоий вилоятидаги йирик саноат корхоналари фаолияти билан танишди\nЎзбекистон Президенти Шавкат Мирзиёев 25 декабрь куни Навоий вилоятидаги йирик саноат корхоналари фаолияти билан танишди. Бу ҳақда ТИВ матбуот хизмати хабар бермоқда.\nПрезидент дастлаб «Навоий кон-металлургия комбинати» давлат корхонасига ташриф буюрди. Комбинатда сўнгги йилларда амалга оширилган кенг кўламли ишлар, иқтисодий кўрсаткичлар ва истиқболдаги режалар билан танишди.\nШавкат Мирзиёев, шунингдек, «Навоийазот» акциядорлик жамиятида амалга оширилаётган янги йирик лойиҳалар билан танишди. Биринчи лойиҳа каустик сода ва метанол ишлаб чиқаришга йўналтирилган бўлиб, йилига 260 миллион долларлик маҳсулот тайёрлаш ўзлаштирилади. 900 дан ортиқ янги иш жойи ташкил этилиши кўзда тутилган мазкур лойиҳа тўла маҳаллийлаштириш дастури асосида ишлайди. Иккинчи лойиҳа доирасида аммиак карбамид ишлаб чиқариш йўлга қўйилади. Йилига 173 миллион долларлик маҳсулот тайёрлаш имконини берадиган мазкур корхонада 500 га яқин иш ўрни ташкил этилади.\nДавлат раҳбари мазкур янги лойиҳаларни тез ва сифатли амалга ошириш иқтисодиёт ривожида муҳим аҳамият касб этишини таъкидлади.\nПрезидент «Навоий» эркин иқтисодий зонасида бўлиб, бу ердаги корхоналарда ишлаб чиқарилаётган маҳсулотлар намуналарини кўздан кечирди.\nБугунги кунда «Навоий» эркин иқтисодий зонасида 18 корхона самарали фаолият юритмоқда. Ушбу корхоналарда 100 дан ортиқ турдаги рақобатбардош маҳсулотлар ишлаб чиқарилмоқда.\n2015 йилда мазкур иқтисодий зонадаги корхоналар томонидан 184 миллиард сўмликдан ортиқ маҳсулот ишлаб чиқарилиб, 5 миллион долларлик маҳсулот экспорт қилинган.\nПрезидент иқтисодий зона фаолиятини янада такомиллаштириш, хорижлик янги ҳамкорларни жалб этиш борасидаги ишларни жадаллаштириш лозимлигини, истиқболдаги вазифалар ғоят салмоқли эканини алоҳида таъкидлади. Иқтисодий зонада яратилган улкан имкониятлар, имтиёзлар, шарт-шароитлардан тўла, самарали фойдаланиш зарурлиги, бу иқтисодиёт учун муҳим аҳамиятга эга экани қайд этилди.\nШавкат Мирзиёев «Навоий» эркин иқтисодий зонасида 2017 йилда ишга туширилиши режалаштирилган 15 лойиҳа билан танишар экан, уларнинг замонавий технологияларни ўзлаштириш, иқтисодиётни диверсификация қилиш, импортни қисқартириш ва экспорт ҳажмини оширишдаги аҳамияти катта эканлигини алоҳида таъкидлади. Иқтисодий зона фаолиятини янада ривожлантириш ва такомиллаштириш юзасидан мутасадди раҳбарларга тегишли топшириқлар берди.


Қирғизистон ТИВ Беларус расмийларини қидирувда бўлган ҚР собиқ бош вазирини экстрадиция қилишга чақирди\nТашқи ишлар вазирлигига 11 август куни Белорус Республикасининг Бишкекдаги элчихонаси вакили чақирилди. Бу ҳақда ҚР ташқи сиёсат маҳкамаси матбуот хизмати маълум қилди.\nХабарда айтилишича, учрашувда қирғиз томони халқаро қидирувда бўлган ва ҚР суд идоралари томонидан тегишли муддатга ҳукм қилинган ҚР собиқ бош вазири Данияр Усеновнинг кенг оммага кўриниши юзасидан тушунтириш берилишиталаб қилинди.\n«Белорус дипломати эътиборига бу каби ҳатти-ҳаракатлар Қирғизистон ва Беларус ўртасидаги ўзаро самарали ҳамкорликка асосланган дўстона муносабатларнинг ривожланишишга зарар етказиши ҳавола қилинди. ҚР ТИВ тегишли нотани топширди ва белорус томонига мурожаат қилиб юқорида номи қайд қилинган шахс ва Белорус Республикасида бўлган бошқа дахлдор шахслар зудлик билан ушланиши ва республикагаэкстрадиция қилиниши йўлида чоралар кўришга чақирилди», - дейилади хабарда.\n10 август куни Белорус Марказий Сайлов комиссияси (МСК) амалдаги президент Александр Лукашенко сайловда ғалаба қозонганини эълон қилди. Шу куни у«Белорусская национальная биотехнологическая корпорация» (“Белорус Миллий биотехнологик корпорацияси”- БМБК) агромажмуасига ташриф буюрди. У ерда унга кўриниши ҚР собиқ бош вазири, 2010 йил ҳодисаларидан сўнг мамлакатдан қочиб кетган Данияр Усеновга ўхшаган шахс ҳамроҳлик қилди. Аввалроқ у исми-шарифини Даниил Урицкий дея ўзгартиргани, Беларус фуқаролигини олгани ва юқорида номи қайд қилинган БМБКни бошқараётгани маълум қилинган эди.


Видео: Андижонда Damas кўприкдан пастга қулади! » Новости Узбекистана сегодня: nuz.uz\nНовости Узбекистана → ҲОДИСА → Видео: Андижонда Damas кўприкдан пастга қулади!\n11-09-2017 16:07 0 969 Рейтинг1 Чоп этиш\nВидео: Андижонда Damas кўприкдан пастга қулади!\nГувоҳларнинг айтишича, автомобиль катта тезликда ҳаракатланган ва пастга учиб тушган.\nБугун, 11 сентябрь куни Андижон вилоятида содир бўлган йўл транспорт ҳодисасига доир суратлар ижтимоий тармоқларда тарқалди деб хабар бермоқда qalampir.uz сайти.\nСуратларга қараганда, Damas русумли автотранспорт воситаси йирик йўл ўтказгичда ҳаракатланаётган пайтда пастга қулаган. Гувоҳларнинг айтишича, автомобиль катта тезликда ҳаракатланган, йўл чети тўсиқларини синдириб, пастга қулаб тушган.\nБахтли тасодиф туфайли тепадан қулаган машина пастки йўлда ҳаракатланган ҳеч бир машина устига қуламаган.\nЙТҲ да иштирок этган автомобилнинг йўловчи ва ҳайдовчилари ҳақида аниқ маълумотлар берилмаган.


Шуҳрат Абдураҳмонов: «Тўрт йил аввал Ўзбекистон ва Қирғизистон бир-бирига ёпиқ мамлакатлар эди» - Zamin.uz\n07:30 / 17.03.2021\nШуҳрат Абдураҳмонов: «Тўрт йил аввал Ўзбекистон ва Қирғизистон бир-бирига ёпиқ мамлакатлар эди»\nҚирғизистон президенти Садир Жапаровнинг 11—12 март кунлари Ўзбекистонга қилган ташрифи давомида Андижон вилояти ҳокими Шуҳрат Абдураҳмонов «Дарё»га берган интервьюсида Ўзбекистон ва Қирғизистоннинг бугунги сиёсий муносабатлари ҳақида ўз фикрини билдирди.\n«Бундан тўрт йил аввал Қирғизистон ва Ўзбекистон бир-бирига умуман ёпиқ мамлакатлар эди. Бунинг халқимизга қанчалик оғир бўлганлигини чегара ҳудуд раҳбари сифатида жудаям яхши ҳис қиламан. Сабаби кўплаб аҳолимиз қўшни мамлакатдан келин туширган, у томонга қизини турмушга узатган. Ўн беш йиллаб фарзандини ёки ота-онасини кўролмаганлар бор эди.\nТўрт йил олдин ҳурматли Президентимиз ташаббус кўрсатиб, икки мамлакат халқлари бирдамлигини таъминлаш мақсадида катта қадам босган эди. Ўйлайманки, мазкур ташриф ва учрашув иккинчи қадам бўляпти. Ташриф давомида ечимини кутаётган муаммоларимизнинг ҳаммаси ечим топяптики, бу ҳам сиёсий, ҳам иқтисодий, ҳам бошқа йўналишлар нуқтаи назардан, халқимизнинг фаровонлигини таъминлаш ва одамларимизни ҳаётдан рози қилишга хизмат қилади.\nУчрашувда икки давлат президентлари кўплаб масалаларни чегара ҳудуд ҳокимларининг ўзлари ҳам ҳал қилиши кераклигини қайд этишди. Бундай ваколат ва имкониятлар бизга, албатта, улкан масъулият юклайди. Бу ишларни вақтида амалга оширсак, халқимизнинг ҳаётдан рози бўлиши тезроқ таъминланади», — деди Абдураҳмонов.\nУнинг айтишича, ташриф давомида Ўзбекистон Президенти Шавкат Мирзиёев чегараолди вилоятлари раҳбарлари тез-тез учрашиб туришини таъкидлаган.\n«Андижон Қирғизистоннинг Ўш ва Жалолобод вилоятлари билан чегарадош. Иккала вилоят раҳбарлари билан гаплашиб, барча соҳаларда амалга оширадиган ишларимиз бўйича ‘йўл харита’лари тузиб олдик. Бундан ташқари, давлатимиз раҳбари шундай топшириқ бердики, тузилган ‘йўл харита’лари натижаси бўйича ҳар ойда ҳокимлар билан учрашиб, муҳокама қилиб, ижроси бўйича ҳурматли Президентимизга ахборот берамиз. Ўйлайманки, белгиланган режаларнинг барчасининг ижросини таъминлаймиз», — деди вилоят ҳокими. “Замин” янгиликларини “Youtube”да кузатиб боринг\nЯнгиликлар » Жамият » Шуҳрат Абдураҳмонов: «Тўрт йил аввал Ўзбекистон ва Қирғизистон бир-бирига ёпиқ мамлакатлар эди»


Депрессиядан чиқиш учун нималар қилиш лозим? | Qalampir.uz\nДепрессиядан чиқиш учун нималар қилиш лозим?\nСаломатлик\t24 Июнь 18:51 4272\nДепрессия кайфиятнинг кескин пасайиши, фикрлар карахтлиги ва ҳар қандай ҳаракатга бўлган интилишнинг йўқолиши билан кечувчи касаллик. Узоқ муддатли депрессия ишлашга, бошқалар билан муносабатларга салбий таъсир қилади ва жиддий касалликларнинг ривожланишига олиб келиши мумкин.\nДепрессиянинг кўплаб белгилари мавжуд. Масалан, кўплаб беморлар кун бўйи ухлашни хоҳлайди, лекин кечалари ётгандан кейин бир неча соат ухлай олмайди. Бу чарчоқнинг тўпланишига ва вазиятнинг оғирлашишига олиб келади.\nДепрессия ҳаёт сифатини пасайтиради, шунинг учун иложи борича тезроқ ундан чиқиб кетиш керак. Қуйида бу борада бир нечта маслаҳатлар билан танишинг:\n1. Вақтида ухланг. Уйқу ва дам олишнинг етишмаслиги депрессияни янада кучайтиради. Шунинг учун, кунига камида 8 соат ухлашни таъминлаш керак. Тўлиқ дам олиш учун соат 23:00 гача уйқуга ётиш керак. Ётоқхона тинч ва қоронғу бўлиши лозим. Хонадаги ҳаво ҳароратига ҳам эътибор қаратиш муҳим.\n2. Дам олинг. Замонавий одамнинг ҳаёт ритми кўпроқ пойгага ўхшайди, улар кўп ишлаб, кам олади. Депрессияга тушганлар эса кўпроқ дам олиши керак. Бунда чуқур нафас олиш ва чиройли тасвирларни визуализация қилишга асосланган медитациялар жуда яхши ёрдам беради.\n3. Вазиятни ўзгартиринг. Кўпинча, руҳий тушкунликдан чиқиш учун шароитни ўзгартириш кифоя: уйда мебеллар ўрнини алмаштириш, саёҳатга бориш, театр ва кўргазмаларга ташриф буюриш, янги турмуш тарзини яратиш лозим.\n4. Атроф-муҳитни ўзгартиринг. Жамият инсонга катта таъсир кўрсатади. Тушкунликка тушган, бахтсиз одамлар билан мулоқот депрессия ҳолатига олиб келади. Шунинг учун, фаол, қувноқ ва бахтли одамлар билан мулоқот қилишга ҳаракат қилинг. Янги қизиқарли одамлар билан танишиш учун бирон бир ўқув машғулотларига бориш, севимли машғулот клубларига қўшилиш мумкин.\n5. Жисмоний фаолликни оширинг. Психологик ҳолат жисмоний фаолият билан бевосита боғлиқдир. Ўртача жисмоний машқлар кайфиятни яхшилайди. Сиз буни одатий машқлар ва кичик югуриш билан бошлашингиз мумкин, спорт клубига бориш, рақс ёки йога билан шуғулланиш улардан ҳам яхшироқдир. Бу нафақат жисмоний фаолиятни таъминлайди, балки айни пайтда вазиятни ва атрофни ўзгартиришга имкон беради.\n21 Июль 13:00 34501\n21 Июль 10:21 34327\n21 Июль 21:00 34218\n22 Июль 20:43 32621\n23 Июль 10:05 19746


Зубайдулла Мирзаев: 12 сотих ердан йилига 4 марта ҳосил оламан\nИмконият 13 August 2018 15:34 364\nКаттақўрғон тумани Киччиккўрпа маҳалласида яшовчи 80 ёшли Зубайдулла Мирзаев 12 сотих ер майдонидан йилига 4 марта ҳосил олади. Шуни эвазига отахон бир йилда 100 миллион сўм даромад кўради.\nЗубайдулла отанинг деҳқончилик тажриба мактабини оммалаштириш мақсадида O’zLiDeP Самарқанд вилоят Кенгаши томонидан Каттақўрғон туманида “Томорқа-беминнат даромад манбаи” мавзусида амалий семинар уюштирилди. Тадбирга Каттақўрғон шаҳар, Иштихон, Оқдарё, Нарпай туманларидан томорқасида тадбиркорликни бошламоқчи бўлган ҳамюртларимиз таклиф этилди.\nУчрашувда Зубайдулла ота ўзининг тажрибаларини йиғилганлар билан ўртоқлашди.\n— 60 йилдан буён деҳқончилик билан шуғулланаман. Бу касб менга ота мерос. Деҳқончиликка меҳр қўйган киши кам бўлмаган. Фақат меҳнатсевар бўлса бас, деди отахон учрашувда. — 12 сотих томорқамга 5х5 оралиғида гилослар экканман. Гилосзор орасидаги майдонда йилига 2 маротаба бодринг, икки маротаба редиска етиштираман. Маҳсулотларимни хорижлик тадбиркорлар ҳам харид қилишади.\nТадбирда тажрибали деҳқон вилоятимизнинг турли бурчакларидан келган томорқачиларнинг қизиқтирган саволларига жавоблар қайтарди.\n— Бугунги кунда айрим хонадонларда бўш ётган ерларни кўриб, жоним ачишади.Сўрасангиз, сувни муаммо қилишади. Бизни воҳада 12 метрли трубани ерга қоқиб, битта насос ўрнатса, сув муаммоси бартараф этилади. Фақат унга қунт бўлса бас, деди отахон.\nКаттақўрғон шаҳрида яшовчи Эргашжон Маматов ёш тадбиркорлардан. Ҳозирдау чорвачилик билан шуғилланади. Эргашжон бугунги учрашувдан руҳланиб, келажакда томорқачиликни ривожлантиришни мақсад қилди.\n— Шаҳарида яшасамда 6 сотих томорқамиз бор. Мен бугундан бошлаб Зубайдулла Мирзаевга шогирд тушмоқчиман. У кишидан деҳқончилик сирларини ўрганиб, томорқамизда тадбиркорлик қилишни ният қилдим.\nАмалий семинар таъсуротларга бой бўлди. Тадбирда Зубайдулла Мирзаевнинг шогирдлари ҳам иштирок этиб, ютуқлари билан ўртоқлашди.\n— Касбим ўқитувчи бўлишига қарамасдан, Зубайдулла отадан деҳқончилик сирларини ўрганганганман. Мана шунга ҳам 30 йилдан ошди. Томорқамда боғдорчилик, узумчиликни йўлга қуйганим боис, ҳеч қачон ойлик кутиб яшамаганман. Рўзғоримнинг кам-кўстини, деҳқончиликдаги тадбиркорлигим эвазига тўлдирганман, -дейди Зубайдулла отанинг шогирди Абдурауф Бобоқулов.\nШунингдек, тадбир давомида Зубайдулла Мирзаев бу йил сув танқислигидан қийналаётган фермерларга пахтани парваришлашда ва ўғитлашда ўз тажрибасидан келиб чиқиб, тавсияларини бериб ўтди.\nO’zLiDeP Самарқанд вилоят Кенгаши матбуот котиби


ЎзА - Жасорат ва ватанпарварлик рамзи\n30.08.2018 11:44 Чоп этиш версияси\nЖасорат ва ватанпарварлик рамзи\n30 август – “Жалолиддин Мангуберди” ордени таъсис этилган кун\nЖалолиддин Мангуберди тарихда жасорати ва ватанпарварлиги билан ном қозонган. У Ватан озодлиги йўлида мислсиз қаҳрамонлик кўрсатиб, миллатни ҳуррият сари руҳлантирган жасур саркарда сифатида эҳтиромга лойиқ.\nТарихдан маълумки, Жалолиддин Мангуберди эндигина 21 ёшни қаршилаган пайтда Ватанни озод этишдек шарафли ва оғир масъулиятли вазифа зиммасига тушади. Султон Жалолиддин юрт мустақиллигини сақлаб қолиш учун ёвларга қарши 11 йил жанг қилиб, мислсиз қаҳрамонлик кўрсатади.\nМустақиллик йилларида чинакам халқ қаҳрамонларининг ҳаёти ва ўлмас жасоратини улуғлаш, уларга ҳурмат-эҳтиром кўрсатишга алоҳида эътибор қаратилди. 1999 йилда Жалолиддин Мангуберди таваллудининг 800 йиллиги кенг нишонланди. Хоразмда унинг хотирасига муҳташам ёдгорлик мажмуи барпо этилди. Бобомизнинг ҳаёти, фаолиятига бағишланган турли асарлар яратилиб, илмий тадқиқотлар ўтказилмоқда.\n2000 йилнинг 30 августида Ўзбекистон Республикасининг “Жалолиддин Мангуберди” орденини таъсис этиш тўғрисида”ги қонуни қабул қилинди.\nЖалолиддин Мангуберди ордени билан мамлакат мустақиллигини, Ватан сарҳадларини, она юрт тупроғини ҳимоя қилишда ҳамда уни кўз қорачиғидай асрашда юксак ҳарбий маҳорат, қаҳрамонлик ва жасорат намуналарини кўрсатган, давлатимизнинг мудофаа қудратини мустаҳкамлашга улкан ҳисса қўшган қўмондонлик таркибига кирувчи ҳарбий хизматчилар мукофотланади.\nЖалолиддин Мангуберди ордени Ўзбекистон Республикасининг олий ҳарбий мукофоти ҳисобланади. Орден билан мукофотлаш ва уни топшириш Ўзбекистон Республикасининг “Давлат мукофотлари тўғрисида“ги Қонунида назарда тутилган тартибда амалга оширилади. Мазкур орден билан корхоналар, муассасалар, ташкилотлар, жамоат бирлашмалари, ижодий жамоалар, ҳарбий бўлинмалар, шунингдек, Ўзбекистон Республикасининг маъмурий-ҳудудий бирликлари ҳам тақдирланиши мумкин.\nОрден 925 пробали кумушдан тайёрланади, қиррадор кумушранг нурлар таралган бешбурчак шаклга эга. Бешбурчак жо бўлган доиранинг диаметри 55 миллиметрдир. Орденнинг марказида, оқ айлана билан ҳошияланган доирада, таралаётган нурлар фонида Жалолиддин Мангубердининг қабариқ зарҳал тасвири жойлашган. Сиймо ортидаги фон ҳаворанг-мовий эмаль билан қопланган.\nАйлананинг юқори қисмида доира бўйлаб “JALOLIDDIN MANGUBERDI” деган ёзув жойлашган. Айлананинг сирт диаметри 35 миллиметр. Айлананинг пастки қисмида яшил эмаль қопланган иккита дафна новдаси симметрик тарзда жойлашган бўлиб, барглари орасига фианит кристаллар ўрнатилган. Айлана узра, марказ бўйлаб ўлчами бўйича диаметри 8 миллиметрли доирага жо бўладиган тилларанг мусамман жойлашган. Орденнинг орқа томони ботиқ. Ўртасида бурама қадағичи бор. Пастки қисмида орденнинг тартиб рақами 1 миллиметр катталикдаги ботиқ шрифт билан ёзилган.\n2003 йил 22 августда Хоразм вилояти Жалолиддин Мангуберди ордени билан мукофотланган.\nУлуғ бобомизнинг ҳурлик ва озодлик йўлидаги тенгсиз жасорати ва фидойилиги истиқлолнинг халқимиз ҳаётидаги аҳамиятининг яққол намоёнидир. Шу билан бирга, барчамизни бугунги тинч ва осойишта кунларнинг қадрига етишга, юрт тақдири учун доимо дахлдорлик туйғуси билан яшашга чорлайди.


БУГУН БУЮК АДИБ ТАВАЛЛУДИГА 200 ЙИЛ ТЎЛДИ - Nurzamon.uz\nБУГУН БУЮК АДИБ ТАВАЛЛУДИГА 200 ЙИЛ ТЎЛДИ\n«Телба» асаридан тагига чизилган парчалар\n…Лекин одамга энг ёмон азоб берадиган нарса жароҳатларнинг оғриғи бўлмаса керак, менимча ҳозир, мана бир соатдан сўнг, кейин ўн дақиқа, сўнг ярим дақиқа, кейин мана ҳозир, шу он, шу сонияда муқаррар суратда жонинг узилишини, бошқа ҳеч қачон одам бўлмаслигингни, ҳаммаси энди муқаррар суратда рўй беришини билиб туришинг қаттиқ қийноққа солади; ҳаммасидан оғири — шу муқаррарлик.\nҚотиллик қилганлиги учун қатл қилиш жиноятнинг ўзидан кўра ҳам оғирроқ жазо. Ҳукм ўқиш йўли билан қилинадиган қотиллик қароқчилик йўли билан қилинадиган қотилликдан кўра беқиёс даҳшатлироқ.\n…жимжима — бу жуда ҳам хатарли нарса.\nБаъзан пешин чоғларида тоғлар орасига кириб, бир ўзинг тоғлар ичида турасан, чор атрофда қари, ҳайбатли ва ширадор қарағайлар; тепада қоя устида ўрта асрдан қолган кўҳна қаср, вайроналар, қишлоғимиз жуда ҳам пастда базўр кўзга илғанади: офтоб чарақлаган, осмон зангори, ваҳм сукунат. Ана шунда узоқларга бош олиб кетгинг келади, агар нуқул тўғрига қараб кетаверсанг, кетаверсанг, узоқ-узоқ юриб борсанг, анави чизиқдан, ўша осмон ер билан туташган ердан ўтсанг, ҳамма кўнгилга туккан ниятларингга етадигандек, бу ердаги ҳаётга қараганда минг карра қудратлироқ, шовқин-суронли янги бир ҳаётга дуч келадигандек бўлиб туюлаверарди…\nОталари уларни жуда ҳам ёш, ҳеч нимани тушунмайди деб ҳисоблашларини болалар жуда яхши фаҳмлайдилар, улар ҳамма нарсани яхши фаҳмлайдилар. Бола энг мушкул вазиятда ҳам ҳаддан зиёд фойдали маслаҳат бериши мумкинлигини катталар билмайдилар.\n…ҳар кимнинг ўзига яраша камчилиги бўлади ва… ўзига хос одатлари бўлади, баъзан бировнинг қилиқларини бармоқларини бигиз қилиб кўрсатишади, лекин ўзларини суриштириб қаралса, бундан бешбаттарроқ чиқади.\nПулнинг қабоҳати ва ярамаслиги шундаки, у ҳатто йўқ талантни бор қилади.\n…одамнинг қандай ёлғон сўзлаётганини кузатиб ўтиришнинг ўзи қизиқ.\nРаҳм, эҳтимолки, бутун одамзод борлиғининг энг улуғ ва бирдан-бир қонунидир.\n…бу шеърда идеал билан яшашга қобил бўлган одам тасвирланган, иккинчидан, ўз идеали йўлида бутун умрини бағишлайдиган ва ҳеч нарсадан тоймайдиган одам. Бизнинг замонамизда бунақаси ноёб учрайди.\n…олижаноб ва софдил одам, яъни соғлом фикрлайдиган одам демоқчиман, қонунлар мажмуаларида ёзилмаган нарсалар борасида ҳам олижаноб ва софдил бўлиб қолмоғи даркор.\nАлданган қизни ҳамманинг ҳукмига олиб чиқиб шарманда қилиш ваҳшийлик, инсонгарчиликдан йироқ нарса. Агар шундай қиладиган жамиятни одамгарчиликдан узоқ деб ҳисобласанг, унда қиз бечоранинг аҳволини шу жамият оғирлаштирганини тан олишинг керак.\nЎзига хосликнинг йўқлиги ҳар ерда, бутун дунёда азал-абад ишчан, ишбилармон, уддабурон одамнинг энг муҳим фазилати ҳисобланган, унга фазилатнинг бор-йўқлигига қараб баҳо берганлар, жиллақурса одамларнинг юздан тўқсон тўққиз фоизи (ҳа, жиллақурса шунчаси) мана шундай фикрда бўлган, фақат юздан бир бўлак одамларгина доимо бош-қача фикрда бўлиб келади.\n…ҳатто энг ашаддий, ғирт қотил ҳам ҳарқалай ўзининг жиноятчи эканини билади, яъни виждонан ёмон иш қилганлигини англайди, лекин пушаймон қилмайди.\nЎзини ўзи хароб қилиш ва ўз-ўзини сақлаш қонунлари одамзод учун баравар даражада кучлидир! Шайтон одамзод устидан ҳали бизга тобе бўлмаган замонларга қадар ҳокимлик қилиб боради.\n…ёлғон гапираётганда, агар ёлғонга жуда ҳам ақл бовар қилмайдиган, антиқа, ҳаётда бўлмайдиган ёки жуда кам учрайдиган бирон нарсани қўшиб-чатиб юборсангиз, ёлғон худди чинга ўхшаб қолади.\nФилҳақиқат, худо жазо бераман деса, аввало одамнинг ақлини олади.\nИнсониятга бўлган мубҳам муҳаббатингда доимо деярли фақат ўзингнигина яхши кўрасан.\nО, ишончингиз комил бўлсинки, Колумб Американи очгандан кейин эмас, Американи очаётган чоғда бахтли бўлган; ишончингиз комил бўлсинки, у Янги Дунёни очмасидан уч кун илгари ўз иқболининг энг баланд чўққисига кўтарилган, ўшанда унинг кемасидаги одамлар ғалва кўтаришган, сал бўлмаса Европага қайтиб кетмоқчи бўлишган!\n…инсон калласида туғиладиган ҳар қандай даҳо ғояда ёки фикрда бошқа одамларга англатиб етказиб бўлмайдиган, жилд-жилд асарлар ва шарҳлар ёзиб, ўттиз беш йил тушунтиришга ҳаракат қилиб ҳам англатиб бўлмайдиган алланима қолиб кетади; миянгизда асло четга чиқишни истамаган алланима доим қолади, абадий сиздан ажралмайди; сиз шундай ўлиб кетасиз, ўзингизнинг энг асосий фикрингизни ҳеч кимга билдирмай, ҳеч ким билан ўртоқлашмай ўтиб кетасиз.\nАгар у мени ёмон кўриб қолган бўлса, бу ёмон кўриши ҳам ўзига хос эди: у «сабр билан ёмон кўрарди».\nНазаримда жаноб ҳам, хоним ҳам яхши одамлар эдилар, лекин йўқчилик уларни шу қадар тубан бир ҳолатга солиб қўйган эдики, улар бу тартибсизлик билан олишавериб ҳолдан тойган ва энди эътибор бермай қўйган эдилар, улар ҳатто кун сайин тобора ортиб бораётган бу тартибсизлик, бебошвоқликдан аллақандай жуда аламли ва аччиқ бир лаззат ҳамда ўч олаётган каби эдилар.\nТажанг ва хафа бўлишни яхши кўрадиган одамлар тоифаси бўлади, улар хафа бўлишдан лаззат топадилар, айниқса, хафагарчиликлари ўзининг охирги нуқтасига етган бўлса (бу тез-тез бўлиб туради), бу нарса уларда жуда кучайган бўлади. Бундай пайтларда улар ўзларини хафа бўлмагандан кўра хафа бўлган ҳолда кўришни маъқул сезадилар.\nШахсий яхшилик ҳеч қачон йўқолмайди, чунки у шахснинг эҳтиёжи билан боғлиқ, бир шахснинг иккинчи бир шахсга тўғридан-тўғри таъсиридан келиб чиқадиган жонли эҳтиёждир.\n…инсон хатти-ҳаракатларининг сабаби одатда кейин биз уни тушунтирганга қараганда ҳаддан ташқари чигал ва ранг-баранг, жуда камдан-кам ҳолларда аниқ бир белгига эга бўлади.\nБиласизми, менимча, баъзан кулги бўлиш ҳам яхши, ҳатто жуда соз: бир-биримизни дарров кечиришимиз, дарров қаноат ҳосил қилишимиз мумкин.\nКамолотга эришиш учун олдин кўп нарсаларни тушунмаган бўлиш керак.\n…атрофда шунчалар гўзал ва латиф нарсалар кўпки, энг йўлдан озган одам ҳам уларни кўрганда кўзлари қувониб кетади… Сабий болага қаранг, Яратганнинг оқариб отаётган тонгига қаранг, кўкка тил чўзиб келаётган кўкатга қаранг, сизни яхши кўрадиган, сизга тўймай тикилаётган кўзларга қаранг…


Ливия давлатчилигини НАТО йўқ қилди - Лавров\n07:16 29 Март 2020\n14:47 14.01.2020 (Янгиланган 14:54 14.01.2020) Ҳавола олиш\nЛивия давлатининг йўқ қилинишида ҳамда ушбу мамлакат халқининг бугун қийин аҳволда қолишида Лавров НАТОни айблади.\nТОШКЕНТ, 14 янв - Sputnik. Ҳозир Ливияда давлатчилик йўқ, НАТО уни 2011 йилда йўқ қилди, деди Россия ташқи ишлар вазири Сергей Лавров, РИА Новости хабарига асосан.\n"Ушбу авантюранинг оқибатлари - жиноий, ноқонуний авантюрани - биз ҳали ҳам ҳосилларини йиғмоқдамиз. Биринчидан, албатта, Ливия халқи", деди у Шри-Ланкадаги ҳамкасби Динех Гунадеварден билан музокаралардан кейин ўтказилган матбуот анжуманида.\nЛавров, шунингдек, кўплаб давлатлар - Германия, Франция, Италия, шунингдек Жазоир, Миср, Бирлашган Араб Амирликлари, Туркия, Қатар ва Россия, иттифоқ томонидан яратилган муаммо устида иш олиб бораётганини айтди.\nКуни кеча Москвада Ливиядаги тарафлар ўртасида музокаралар бўлиб ўтди. Томонлар минтақадаги демаркациянинг имкониятлари ва шартларини муҳокама қилишди, аммо келишувга эриша олмадилар: ҳамма иштирокчилар ҳам якуний ярашиш ҳужжатига имзо чекмадилар. Хусусан, Ливия миллий армиясининг (ЛНА) раҳбари маршал Халифа Хафтар имзо чекмади.\n2011 йилда АҚШ бошчилигидаги халқаро коалиция ва НАТО Ливияда амалиёт ўтказди, натижада Муаммар Қаддафийнинг ўлдирилди ва 40 йилдан кўпроқ вақтдан бери мавжуд бўлган тузум ағдарилди.\nРоссия АҚШ ва Эрон ўртасида мулоқот ўрнатишга ёрдам беришга тайёр - Лавров\nШундан сўнг мамлакатда кескин инқироз бошланди. Шарқда, Тобрук шаҳрида парламент халқ томонидан сайланади. Уни Хафтар бошчилигидаги ЛНА қўллаб-қувватлайди. Ғарбда, Триполида, БМТ ва Европа Иттифоқининг кўмаги билан Файёз Сарраж бошчилигидаги Миллий келишув ҳукумати (ПНC) амал қилмоқда.\nИккихокимиятлилик ва хавфсизлик тизимининг қулаши қуролли қўзғолончи гуруҳлар ва террористик ташкилотларнинг фаоллигини ошишига олиб келди. Марказлаштирилган ҳокимият ва бирлашган армия йўқлиги сабабли Ливия контрабанда марказига, шунингдек, ноқонуний муҳожирларнинг Африкадан Европага ўтиш жойига айланди.\n2019 йил 4 апрелда Ҳафтар Триполига "террористлардан озод қилиш" учун ҳужум бошлади. Ҳукуматга содиқ бўлган қуролли кучлар "Ғазаб вулқони" операцияси бошланганини эълон қилишди. Сўнгги бир неча ой ичида бир неча юзлаб одамлар ҳалок бўлди ва минглаб одамлар жароҳатланди.


Таниқли ўзбек журналисти Дадахон Ёқубовдан мактуб: Мукаммал ёруғ олам…\nМаданият ва Санъат | 08/10/2017 10:43 AM 30088 марта ўқилди\nАссалому алайкум дўстим Исматжон!\nСоғ-саломатмисиз. Болаларингиз ҳам эсон омон юришибдими? Лойиҳалаш маданияти туркум ишимизга Қозоғистонлик академик мақола билан шарҳ ёзибди. Унинг сайтига ўтиб, ўқиб чиқдим. Демак ўзбек тилини тушунадиган қардошлар ҳам сизнинг сайтингизни ўқир экан. Мақолани чоп этиш адабиёт ва санъатга давлатимиз раҳбари катта эътибор берган кунларга тўғри келди.\nКейингиси ( тўртинчи мақола ) бир оз қалтисроқ ёзилган эди. Аммо танқид эмас, надомат холос. Сизнинг фикрларингиз мен учун жуда қимматлидир. Сиз кўпни кўрган тажрибали ижодкорсиз. Сизга ҳам осон эмас, бўронли денгиздаги кема капитанига енгил кечмайди, албатта.\n“Кимда ким, илм-фанга эга бўлмай туриб, амалиётга муккасидан кетар экан, у ҳудди рулсиз ва компассиз кемани бошқариб бораётган сорбонга ўхшайди, у албатта йўлини йўқотиб,адашади… “ деган эди, буюк рассом ва дизайнер Леонардо да Винчи.\nЯратувчиликка чорловчи интернет газета дизайни ҳам меъзонни, шакл ва мазмунда мукаммалликни талаб қилиши табиий. Мухлисларимизни руҳлантириш ниятида ушбу шеърни тақдим қилмоқдаман.\nЭҳтиром ила дўстингиз Дада Зафар.\nМУКАММАЛ ЁРУҒ ОЛАМ…\nМукаммал ёруғ олам, Ҳақ этган-чун дизайн,\nЎзи Қодир-Мусоввир, яратмоққа безайин.\nЎқинг! Дея қаламни, берган инсон қўлига,\nУ ҳам илмин бошлади, оҳанг рамзин чизайин.\nСўзлардан гап терилди, кўнгилларни боғлади,\nМукаррам бўлди одам, Ер юзини кезайин.\nТошни тошга урди у, чақнаштирди оловни,\nСопол, жезни тоблади, касб-ҳунар тузайин.\nҒор ўрнида гумбазлар, тошдан сарой кўтарди,\nЎйғониш даври келди, эрк қанотин ёзайин.\nСаноатда инқилоб, машиналар ясалди,\nСанъатидан ажралди, ҳунар аҳли безайин.\nЭйфел осмонни ўпар, Биллур сарой товланар,\nТемир-ойна-бинолар, ғаштлик дилни эзайин.\nМоррису Рёскин, Модерн,Уста Ширин наққошлар,\nТабиат-ла уйғундир, бонг урдилар сезайин.\nОлов энди лазердир, митти бўлди ЭҲМлар,\nЎлик гуллар сўлмайди, экибандан ўзайин.\nИпакдан йўл солдилар, атлас,абри-камалак,\nМетафизик эмасдир, фалсафали дизайн.\nУслублар келиб кетар, мода айланар мудом,\nОдамзод гоҳ адашиб, кашф этади бузайин.\nЭски чирик ўрнидан, олиб қувват – озуқа,\nЯнгилик ниш уради, осмонга бўй чўзайин.\nЗаҳа Ҳадид биноси, юлдуз сиққан томчидир,\nҲаракатда зарра ҳам, улғаярмиш ўсайин.\nДизайн дегани усул, бунёдкорлик йўлидир,\nЭзгу- ният-моҳият,”инсонга мос тузайин”.\nЯратишни инсонга, Тангрим ўзи ўргатган,\nИлоҳий қалам бирла, бахт тасвирин чизайин.\nХаттот, наққош-мухандис, турмуш обод меҳнатдан,\n“Маданият” асосин -“лойиҳа” деб ёзайин.\nҲар бир инсон дизайнер, ниятидир яхшилик,\nДили нозик майсадек, тошни ёрар сизайин.\nТаниқли ўзбек журналисти Дадахон Ёқубовдан “Дунё ўзбеклари”га мактуб…\nТаниқли ўзбек журналисти Дадахон Ёқубовнинг таваллуд куни муносабати билан\nТаниқли ва истеъдодли ўзбек журналистидан “Дунё ўзбеклари”га мактуб\n“Дунё ўзбеклари” Бош муҳарририга журналист Дадахон Ёқубовдан мактуб\nТаниқли журналист Дадахон Ёқубовдан Рўзаи Рамазонга аталган шеър ва битиклар\nЎзбекистон халқ депутати, таниқли журналист Дадахон Ёқубовдан янги йил табриги\nТаниқли ўзбек журналисти Дада Зафардан “Дунё ўзбеклари”га яна хат келди…


Қўқонлик буюк мудаббир\nҲақиқий Остап Бендер лейтенант Шмидтнинг ўғли бўлмаган. У Ўзбекистон Марказий ижроя қўмитасининг раиси бўлган\n27.07.20 09:47\tmsk\nТУРҒУН ҲАСАНОВ . BELARUSPARTISAN.BY САЙТИДАН ОЛИНГАН САНАСИ КЎРСАТИЛМАГАН ФОТОСУРАТ\nРусийзабон китобсеварлар Ильф ва Петровнинг «Олтин бузоқча» романи саҳифаларида илк бор пайдо бўлган лейтенант Шмидтнинг ўғли ҳақидаги учар иборани жуда яхши биладилар. Бироқ ёзувчилар романда таърифи келтирилган фирибгарлик схемасини ўзлари ўйлаб чиқармаганлари ҳам рост. Улар ҳаётда чинакамига қўлланган алдов механизмини киноя ила баён этиб бердилар, холос.\nБольшевиклар томонидан амалга оширилган давлат тўнтариши ортидан ёппасига алғов-далғов даврлар, бузғунчилик ва очарчилик бошланди. Шунинг учун ҳам мамлакатда лойқа сувда балиқ тутиш иштиёқида юрган кўп сонли фирибгарлари кўпайганига ҳайрон бўладиган ери йўқ.\nТаниқли қўзғолончи ва инқилобчи – денгиз флоти лейтенанти Пётр Шмидтнинг номидан фойдаланиш кенг тарқалган фирибгарлик схемаларидан бирига айланиб қолди. Ўзини лейтенант Шмидтнинг ўғли ёки қизи деб таништириш осон пул ишлаб олишнинг етарли даражада самарали услуби бўлиб хизмат қилди. Романда таърифи келтирилган алдов одатда марказдагн узоқ бўлган вилоятлар шаҳарчаларида амалга оширилган, уларни бошқараётган расмийлар – кечаги пролетариат ва батраклар бўлиб, заковат ва саводхонлик жиҳатидан етуклик даражасига етишмаган эдилар. Бунақа одамларнинг аксариятига хос фазилат – ўзидан юқори турган раҳбарлар олдида ялтоқланиш ва эгаллаб турган лавозимидан айрилиб қолишдан қўрқув ҳисси бўлган, холос. Шунинг учун ҳам моҳиятан жуда жўн «операция» етарли даражада самарали натижаларни берарди.\nОперециянинг моҳияти қуйидагилардан иборат эди: вилоят ёки шаҳар раҳбарининг кабинетига кўринишидан ёш йигит кириб келар ва ўзини қалтис вазиятга тушиб қолган лейтенант Шмидтнинг ўғли деб таништирар эди. Гўёки у поездда бораётган манзилиги етмай туриб ўғриларга дуч келиб қолган, бор пуллари, ҳужжатлари ва нарсаларидан айрилиб қолганини айтарди. Афсонавий революционер ҳақида юзаки маълумотларга эга бўлган чекка ҳудудлардаги арбоблар шундай машҳур лейтенант Шмидтнинг ўғлига ёрдам қўлини чўзмасликни ўзлари учун ор деб билишарди ва ҳаттоки, шубҳаланаётганлар ҳам заррача бўлса ҳам рўпарасидаги турган одам эҳтимол лейтенант Шмидтнинг ўғли бўлиши мумкин, дея ўзини овутарди. Ёрдам қўлини чўзмаган маҳаллий маъмурият даҳшатли жазоларга дуч келиши муқаррр эди: шон-шавкат эгаси бўлмиш лейтенантнинг ўғли Москвага шикоят ёзса борми, бунинг ортидан албатта текширув етиб келиши мумкин эди. Провинциал доҳийларнинг аксарияти гуноҳлардан фориқ эмасдилар ва уларнинг ишларидаги камчиликларни пойтахтлик партиячилар топиши қийин эмасди. Шунинг учун ҳам маҳаллий ҳокимият идоралари кичик қурбонлик эвазига катта қон тўкилишларнинг олдини олишни афзал кўриб, пул, умумий овқатланиш корхоналарига талонлар, йўлга озиқ-овқат бериш билан қутулиб қоларди.\nАндрей Миронов Остап Бендер ролини ижро этяпти . 1976 йилда суратга олинган "Ўн икки стул" филмидан кадр\nИлк бор 1928 йилда нашрдан чиққан «Олтин бузоқча» романини етмиш йил давомида бутун советлар мамлати қайта-қайта ўқиб чиқди, унинг бош қаҳрамони Остап Бендер эса йигирманчи аср рус адабиётининг энг оммабоп персонажига айланди. Россия оғзаки ва ёзма ижодиёти тарихчилари ҳамда энг қизиқувчан ўқувчилар ушбу адабий қаҳрамонга ким прототиплик қилганини яхши биладилар. Бу одам иккала муаллифнинг ҳам таниши бўлган Осип Шор бўлиб, яқинлари ва дўстлари уни Остап деб чақиришар эди. Одессалик бу авантюрист ёшлигида ўзини фаолиятнинг турли жабҳаларига уриб кўрган: у сохта куёв, фирибгар-рассом, гастролга чиққан гроссмейстер ва ҳатто цирк томошаларини ҳам кўрсатган. Бироз кейинроқ у жиноят қидирув бўлимининг ходимига айланиб, одессалик қароқчиларни қайратган ва ҳатто одессалик Мишка Япончикдан кам бўлмаган даражада танилиб кетган. Осипни ёзувчилар билан унинг яқин дўсти, Евгений Петровнинг акаси Валентин Катаев таништирган. Ғаройиб саргузаштларга тўлиб кетган бу одамнинг ҳаёти роман сюжетига асос бўлган. Қаҳрамоннинг исмини Остаплигича қолдириб, унга Илья Ильфнинг қўшниси бўлган қассобнинг экзотик Бендер фамилиясини тортиқ қилишган.\n1998 йилнинг 17 ноябрь куни содир бўлган тасодифий ҳодиса Бендернинг адабий сиймосига қандайдир янги чизғиларни қўшиб, роман қаҳрамонининг ягона прототипи сифатида Осип Шорнинг ролига бирмунча путур етказиб қўйди. Шу куни Белорусь Республикаси Миллий архивининг ходими, ёш тарихчи Илья Курков ўзининг жорий йил охиригача тугатиши лозим бўлган режадаги мавзуси устида ишлаётган бўлган.\nИш куни охирига келиб, 1920-чи йиллар архивларини титкилаб чарчаган тадқиқотчи кўзига бегона бўлиб кўринган ёзувлар тушиб қолди, унда «Ўзбекистон ССР Маркизий Ижроя Комитетининг раиси» ҳамда «бир неча юзта шойи пиллалари» деган сўзлар бор эди.\nЯхши таълим олган ва шу билан бирга, рус классик адабиётининг билимдони бўлган тарихчи бу жумлаларни авантюрист Бендернинг диалогларида учратганини эслади: «Остап шу заҳотиёқ қўҳлик бекага ваъдани қуюқ қилди: Ўзбекистон Марказий Ижроқўмининг раиси гўё шахсан ўзи совға қилган бир неча юз дона пиллани унга бағишлаб юборди...», «Остап тўхтовсиз нутқ, спич ва қадаҳ сўзларини сўзлар эди. Халқ маорифи ва Ўзбекистон ирригацияси учун ичишарди...» «Географик ўхшашликлар кўпайиб кетмадими? – деган хаёл келди минсклик тарихчига. – Қизиқ, бу делодаги ҳужжатлар нима ҳақида экан?..»\nЧарчоқ бир зумда даф бўлди, Илья қизиқиш билан авантюристнинг саргузаштлари баён этилган материаллар тўплами билан таниша бошлади, авантюрист ҳам оддий эмас, даҳо экан! Мана сенга «пиллалар»! Буларнинг ҳаммаси «Олтин бузоқча» учун тайёр сюжет эканку! Дилрабо қаллоб совет муассасаларининг содда ва ишонувчан раҳбарларини чув тушириб, пулларини ўзлаштирмоқда. Романда эмас, балки реал ҳаётнинг ўзида, ташқарида 1925 йил. Бироқ, агар чиндан ҳам шунақа бўладиган бўлса, демак Ильф ва Петров бу одам ҳақида билишган ва ундан кейин ўзларини китобини ёзишган эканда. Шошмай тур, ҳаммасини хотиржам текшириб чиқиш керак... Эртаси куни Курков ўзининг топилмаси ҳақида минсклик филологларга маълум қилди...\nТурғун Ҳасанов, ҳам Файзулла ХЎжаев, ҳам Бендернинг ўзи\nФайзулла Ходжаев . Openlist.wiki сайти фотосурати\nШундай қилиб, 1998 йилда Белоруссиянинг архивларидан бирида мутлақо тасодифан қандайдир Турғун Ҳасановнинг иши топилиб қолди, адабиётшунослар улардан буюк муддабир (комбинатор) образи билан кўп ўхшашликлар мавжудлигини кўриб қолдилар. Ҳасанов ХХ асрнинг 20-чи йилларида ўз юртини тарк этиб, мамлакат бўйлаб саёҳат қилар, давлат муассасалари ва ташкилотлариги кириб, ўзини Ўзбекистоннинг раҳбари деб таништирар, йўлда пуллари ва ҳужжатларини ўғирлатиб қўйгани ҳақида шикоят қиларди. Фирибгарнинг ёнида унинг Ўзбекистон Марказий ижроя комитетининг раиси Файзулла Хўжаев эканини тасдиқловчи фақат биттагина сақланиб қолган ҳужжати – «ҳамкасбига» соддалик қилиб ишониб қўйган Қрим республикаси Марказий ижроқўмитаси раиси Вали Ибрагимов/Ибраимов томонидан берилган справка бор эди. Шу справка билан у СССР бўйлаб саёҳат қилар ва ишонувчан содда мансабдор шахсларнинг пулларини олиб юрарди...Бироқ кўза ҳам кунида синади, деган мақолга мувофиқ, унинг бу ишларига чек қўядиган воқеалар содир бўлди. Таърифи келтирилаётган воқеаларнинг кульминацияси 1925 йилнинг 8 августида содир бўлди. Ўшанда Гомель губернияси ижроия қўмитаси раиси Егоровнинг кабинетига «Файзулла Хўжаев» кириб келиб, одатдагидек 60 сўм беришларини сўради.\nФахрий меҳмонни кўнглини олиш бошланди, унга зудлик билан сўралган пул берилди, губерния ижроқўми мажлиси президиумига ўтқазиб қўйдилар, кейин хизмат автомобилида қаергадир зиёфатга олиб кетдилар, ундан кейин театрга, кейин – ижроқўм меҳмонхонасига олиб келдилар. Лекин баланд мартабали осиёлик меҳмон негадир милиция бошлиғи Матвей Хавкинда шубҳа уйғотди. У кутубхонага бориб, «Красная нива» журналининг керакли сонини топиб, ундаги иттифоқчи республикалар ижроя қўмиталари раисларининг портретларини кўриб чиқди ва... куч ишлатувчи акцияни қўллашга қарор қилди. Кеч тунда меҳмонхона номерига ширакайф ҳолатда қайтган «Файзулла Хўжаев»ни характерли петлицалар тақилган формадаги одамлар кутиб олдилар. Бироқ қўлга олинган одам ўта совуққонлик билан уларга биргаликда шаҳарлараро сўзлашув станциясига боришни ва у ердан туриб тўғридан тўғри Калининни ёки Сталинни чақиртиришини ва Совет ҳукуматининг раҳбарлари шахсан ўзлари юзага келган вазиятга ойдинлик киритиши мумкинлигини таклиф қилди. Матвей Хавкин тўғридан-тўғри алоқа орқали ўртоқ Сталиннинг ўзи билан гаплашишдан ўзини тийди, аммо қўлга олинган одамнинг шахсий тинтувчини ўтказди ва натижада унинг пиджаги астари остидан Турғун Ҳасановнинг амнистия бўйича қамоқдан озод қилингани тўғрисидаги справкани топиб олди.\nШундай қилиб Илья Курков томонидан топилган жиноят ишининг фигуранти –Туркистон генерал-губернаторлигининг уезд маркази бўлган ўзбек шаҳри Қўқонда туғилган 27 ёшли Турғун Йўлдошевич Ҳасанов бўлиб чиқди.\nГомель Ҳасановнинг бутуниттифоқ саёҳатида сўнгги манзил бўлиб қолди. Қўлга олинганидан сўнг «ўзбекистонлик мудаббир»нинг ҳисобида мамлакатнинг ўнлаб йирик шаҳарлари: Новороссийск, Ялта, Симферополь, Харьков, Полтава ва бошқалар бўлгани аниқланди.\nКўриб турганимиздек, ундаги кўп жиҳатлар адабий образ билан ўхшаш бўлиб чиқди. Ёши ҳам ўша Бендернинг ёшига тўғри келяпти, ташқи кўринишидаги келбати ҳам, ўзини эркин тутиши ҳам ва ниҳоят, ҳаёт тарзи ҳам ўша-ўша. СССР шаҳар ва қишлоқлари бўйлаб саёҳат қилаётган йигит ижроқўм ва бошқа муҳим идораларга кириб, осонлик билан пул ундирар, бунинг учун эса у биргина «поездда ўғирлатиб қўйилганннинг ўрнига берилган гувоҳномадан» фойдаланарди. Мансабдор шахслар ҳужжатга қараб уларнинг олдига ташриф буюрган меҳмон қандайдир оддий одам эмас, балки Ўзбекистон ССР Марказий Иқжроқўмининг раиси Файзулла Хўжаев эканлигини билиб қолишарди. Делодан кўриниб турганидек, «ибраимов»нинг ҳужжатини қўлга киритган «Хўжаев» ўта сурбетлик билан ҳаракат қила бошлаган: Новороссийскда масалан у маҳаллий ижроя ҳокимияти раисини тўппа-тўғри меҳмонхонадаги ўзининг номерига чақиртириб, дўстона суҳбат давомида «йўлда содир бўлган ажабтовур ҳодиса» — ўғирланган портфель ва ҳоказолар ҳақида маълум қилган эди. Хушмуомалалик билан, аммо қатъий равишда 100 сўм сўради ва ўша заҳоти сўралган пулни қўлига олди.\nСовет Белоруссияси пойтахтида воқеалар ривожланиши янада ажабланарли тарзда кечди. Республика Марказий Ижроқўмига кириб келган Ҳасанов мақтовга арзийдиган тартиб ва матонат билан бошқа шаҳарлардаги каби 60-100 сўм эмас, бир йўла 500 сўм сўради (таққослаш учун: давлат хизматчиисининг ўртача ойлиги ўша пайтда 40 сўм атрофида эди). Афтидан у Белоруссияни Қрим ва Украинага қараганда анча бой деган хулосага келган бўлса керак. Бироқ республика раҳбари қабулхонасида ишлайдиган мутасаддилар меҳмонга молиявий ёрдамни республика бюджетидан эмас, балки Ўзбекистон ССРнинг Москвадаги ваколатхонаси ҳисобидан қилишга қарор қилдилар ва бу ҳақда Ўзбекистон ССРнинг ўша пайтдаги пойтахти Самарқандга телеграмма жўнатдилар. Афтидан, Ўзбекистоннинг мухтор вакили қўрқиб кетган бўлса керак, зудлик билан 500 сўм пулни Минскга жўнатиб юборди...\nСоветлар Қримининг ўша пайтдаги раҳбари Ибрагимовни фирибгарнинг «оқ фотиҳа берган падари» деб атаса бўлаверади. Бу ерда «Олтин бузоқча» романини эслаш жоиз бўлади, унда Паниковский Бендерга ўз садоқатини изҳор этиши учун “Остап Ибрагимовични” ҳурмат қилиши ҳақида онт ичади. Жиноят иши делосида фирибгарнинг фотосурати ҳам топилди: бичими бақувват, нигоҳи қатъий бўлса ҳам, қувноқ эмас, ботинкаси Бендер услубида — «шик-модерн», салобатли пиджак.\nАфсонавий «таиландлик Чикатило» мумиясини ёқиб юборишга қарор қилдилар\nТошкент шаҳар ИИББ матбуот хизмати суратларда Photoshop дан фойдаланганини тан олди\nЎзбекистонда хусусий уйлардан бирининг остида икки минг йиллик одам устихони топилди\nБухоро вилояти ҳокимияти бузилган ҳовуз учун прокуратурага жавоб беради\nСамарқандда Регистон ортидаги “каримов” деворини бузиб ташлайдилар\n90 ёшга кирган отахон ўғилларини судга берган\nРостов областида Иккинчи Жаҳон урушида ҳалок бўлган марказий осиёлик жангчиларнинг устихонлари топилди\nОлма-Ота шаҳар блокпостида «карантиндан бехабар» учта ўзбекистонлик қўлга олинган\nАниқланган фактлар ҳамма нарсани ҳам очиқлаб бергани йўқ. Масалан, москвалик сатириклар Гомельдаги воқеларни қайси манбалардан билиб олдилар?\n«Правда» газетасидаги фельетон\nГомель, 1920-чи йиллар . Wikimedia Commons фотосурати\n«Ўн икки стул» романи учун сюжетни ёш ёзувчиларга Валентин Катаев ҳадя қилганини адабиёт тарихчилари яхши биладилар. Шу билан бирга, унинг ўзи янги Хлестаков тўғрисидаги роман ғоясини матбуотдан топиб олган, дея тахмин қилиш мумкин: «Правда» газетасининг 1925 йил 1 октябрь сонида биринчи саҳифада П. Сосновскийнинг «Атоқли саёҳатчи» («Знатный путешественник») дея номланган ёрқин фельетони чоп этилган эди.\nУнда сатирик шаклда «1925 йил 8 август куни эрталаб кўриниши жанубликка ўхшаган, юзи офтобдан қорайган қора пиджак, оқ шим ва лакланган боғичли ботинка кийган эркак Гомель станциясида поезддан тушгани, ҳикоя қилинади. Унинг қўлида юки йўқ эди. У шахдам қадам ташлаб маҳаллий губерния ижроия қўмитасига қараб йўл олди. Губерния ижроқўми раиси Егоров кутилмаган ушбу ташрифдан ўзини йўқотиб, хижолат бўлиб қолди. Салобатли қиёфадаги эркак ўзини Ўзбекистон Марказий Ижроия қўмитасининг раиси Файзулла Хўжаев деб таништирди ва шахсини тасдиқловчи ҳужжатини тақдим этди. Маълум бўлишича, ўртоқ Хўжаев жуда ҳам қийин аҳволга тушиб қолган экан – ўғрилар поездда унинг барча пулларини ва нарсаларини ўғирлаб кетишибди\nСерқуёш республикадан келган давлат мулозими чипта сотиб олиш учун 50 сўм ҳамда бир неча кун дам олиш учун шароит қилиб беришларини сўради. Уни нафақат пул билан, балки шаҳардаги «Савой» меҳмонхонасининг энг яхши номери билан таъминладилар. Кечқурун эса гомеллик мансабдор шахслар Ўзбекистон раҳбарининг кутилмаган ташрифига бағишлаб каттагина зиёфат уюштирдилар. Биргина маҳаллий милиция бўлими бошлиғи Матвей Хавкин осиёлик меҳмонга нисбатан шубҳали муносабатда бўлди. Гомеллик милиционерда нафақат ўғирлик тўғрисидаги йўл кечинмалари, балки Ўзбекистон раҳбарининг биттагина ҳужжати ҳам шубҳа уйғотди. Бу ҳужжат Қрим Марказий Ижроия қўмитасининг раиси Вели Ибрагимов томонидан берилган бўлиб, унга фотосурат илова қилинмаган эди: у пайтларда ҳужжатларга фотосуратлар ёпиштирилмас эди, шунинг учун ҳам Хавкин фирибгарни фош қилишнинг ғайриодатий усулини ўйлаб топди. У кутубхонага бориб, «Красная нива» журналидан иттифоқчи республикалар раҳбарларининг фотосуратларини қидириб топди. Фотосуратлар ўрганиб чиқилганидан кейин «Савой» меҳмонхонасига оператив гуруҳ йўналтирилди. Хонада ўтказилган тинтув натижасида Тифлис турмаси томонидан Ҳасан Турғунов номига берилган қамоқдан озод этилганлиги тўғрисидаги справка топилди».\nТурғун Ҳасановнинг ўз номи билан битилган кулгили ҳамда авантюраларга бой кечинмалари бутун СССР бўйлаб жуда катта тиражларда тарқаб кетди ҳамда кўпчилик учун ўзига хос алоҳида ҳолат – “янги хлестаковшчина”нинг рамзига айланди.\nТақдир ўйини: фош этилган фирибгар қамоққа тушиб ўз ниятига эришди, деса ҳам бўлаверади – у қандайдир вақт давомида ҳақиқий Файзулла Хўжаевдан ҳам янада машҳурроқ бўлиб кетди. Ҳолбуки, келажакда уни ҳақиқий – адабий умрбоқийлик кутарди.\nҚўқонлик Бендернинг саргузаштлари реал тарихининг барча персонажлари табиий ўлим топмадилар. Ҳасановга «олтин» ҳужжатларни тақдим этган Қрим Марказий ижроқўмининг раиси Вели Ибрагимов 1928 йилда отиб ташланган. Тўққиз йил ўтиб, 1937 йилда Ўзбекистон раҳбари Файзулла Хўжаевнинг ҳаёти шунга ўхшаш тарзда ниҳоясига етди. Авантюристни Минскда қабул қилган Белоруссия раҳбари Александр Червяков ҳибсга олинишдан олдин ўз жонига суиқасд қилиб, ҳаётдан кўз юмди. Гомель милициясининг бошлиғи Матвей Хваткин сиёсий лавозимлар поғонасидан кўтарилиб, 1938 йилда контрреволюцион троцкийлик фаолияти учун ҳибсга олинди ва шу билан қамоқхона лагерларидан тирик чиқмади.\nФирибгар Турғун Ҳасанов эса бир неча йил турмада ўтириб чиққанидан кейин озодликка чиқди. Эҳтимол, узоқ муддатга қамалишдан уни «келиб чиқиши деҳқонлардан» бўлгани асраб қолгандир. Тажрибали фирибгарда, афтидан шунақанги справка бўлган бўлиши мумкин. Афтидан, у ўз саргузаштларининг адабий версиясини ҳам ўқиб чиққан бўлса керак: «Олтин бузоқча» романи биринчи марта 1931 йилда «30 кун» журналида чоп этилди. Бироқ қўқонлик йигит тез орада яна қамалди. Қамалишидан бир йил ўтиб «ўзбек мудаббири»нинг ҳаётига нуқта қўйдилар – сургундаги турмаларидан бирида блатнойлар уни « заточка» – учи чархланган темир бўлаги билан ўлдирдилар.\nСизнинг ёрдамингиз билан!\n«Фарғона» краудфандинг кампанисини давом эттиради. Сизларнинг кўмагингизга умид қилган ҳолда!\nШарқ музейининг Ўрта Осиё зали бўйлаб видеосаёҳат\nАҚШда полиция зулмига қарши бошланган кураш обидаларни вайрон қилиш урушига айланиб кетди. Ғазабланган одамлар Колумб ва Черчиллга кўп нарсаларни «эслатиб» қўйдилар\nБеш кун қиёмат исканжасида\n2010 йил тўполонларидан сўнг Ўш шаҳри қай аҳволда эди. Фожиа кунига бағишланади\nНиқобда чиқиш мумкин… карантиндан\nТошкент аввалги ҳаётига аста-секинлик билан қайтмоқда\nСоғлом фикрга қарши кетмон ва белкурак\nСамарқанддаги ўрта асрлар меъморий ёдгорлиги – Шоҳи Зинда мақбарасини «реставрация»лар қандай қилиб ҳалок этаётгани ҳақида\nМуқаддас Султон Увайс тоғи\nЎзбекистоннинг муқаддас қадамжолари. Тоғларга айланган авлиёнинг тишлари\nЎзбекистоннинг муқаддас қадамжолари. Биринчи одам қабридаги дунё соати.\nБошини қўлида кўтариб юрган авлиё\nЎзбекистоннинг муқаддас қадамжолари. Абадий ҳаёт тўғрисидаги афсона ҳамда Ислом Каримов қабрига велосипедда бориб зиёрат қилиб келиш ҳақида\nПайғамбарнинг ўнг қўли\nЎзбекистоннинг муқаддас қадамжолари. Дониёл пайғамбар ва Хўжа Дониёл қандай қилиб битта мақбарада сиғишгани тўғрисида


Субисаррета: “Мен ҳозирги йиғилган жамоадан мамнунман” / CHAMPIONAT.asia\nСубисаррета: “Мен ҳозирги йиғилган жамоадан мамнунман”\n04 сен 12:13\n“Барселона” клуби спорт директори Андони Субисаррета, жамоанинг ушбу ёз мавсумида олиб борган трансфер сиёсатидан мамнун эканлигини билдирди.\n“Мен ҳозирги йиғилган жамоадан мамнунман. Қайси бир футболчи майдонга тушмасин мен бундан мамнун бўламан. Бу ёз биз учун қийин ўтди, бироқ биз кичик фурсат оралиғида ўзимиз хоҳлаган жамоани йиға олдик.\nМарказий ҳимоячиларга келадиган бўлсак, “Барселона”нинг бутун тарихи давомида, клуб учун бундай футболчиларни сафга қўшиб олиш қийин кечган. Пуйолнинг тикланиш жараёни яхши кетаяпти. Бу футболчи майдонга қайтгач ундай катта натижаларни кутиб қоламиз. Албатта марказий ҳимоячи бўйича бизда бир нечта вариантлар бор эди, бироқ биз уни қўлга кирита олмадик. Лекин шундай бўлсада бизларда Бартра ва яна бир нечта вариантлар бор”, - дейди Субисаретта.


Туркманистонда банк ходимлари узоқ йилга озодликдан маҳрум этилди - BBC O'zbek\nТуркманистонда банк ходимлари узоқ йилга озодликдан маҳрум этилди\nФото муаллифлик ҳуқуқи ashgabat\nТуркманистон давлат телевидениеси хабар қилишича, Ашхободдаги маҳкама 10 банк ходими узоқ йиллик қамоқ жазоларига ҳукм этилгани ҳақида хабар берган. Телевидение даста-даста пулларни, олтин буюмларни ва қиммат машиналарни кўрсатган, айбланганларга коррупция айбловлари қўйилган. Туркман фаолларига кўра, Туркманистон ҳукумати банкирларни 1 миллиард долларлик молиявий можарода балогардон қилишни истаган, Турк ширкатлари қилган қурилишлари эвазига 1 миллиард долларларини ололмагач, халқаро идораларга мурожаат этишга қарор қилганлар. Туркман марказий банки ходимлари маҳкамаси тафсилотларини биз "Хроника Туркманистана" нашри бош муҳаррири Фарид Тухбатуллиндан сўрадик.\nФарид Тухбатуллин: Биз олган хабарларга кўра, икки ҳафтача олдин Туркманистон Марказий банкининг 17 ходими ҳибсга олинган. Куни кеча эса Туркман давлат телевидениеси Туркманистон пойтахтида маҳкама бўлиб ўтгани, бу маҳкамада 10 киши турли йилларга озодликдан маҳрум этилгани ҳақида хабар берди. Маҳкамага тортилганларнинг икки нафарига 15 йиллик қамоқ жазоси тайинланган, бу Туркманистондаги энг оғир жазо ҳисобланади. Қолганларга бундан кам йиллик жазолар билан ҳукм чиқарилган. Уларни коррупцияда айблашди. Улар пора талаб қилиб лойиҳаларнинг амалга оширилишини орқага сурганлар, деб хабар қилинди. Бу лойиҳаларни Туркманистондаги қурилиш ишларига жалб этилган хорижий ширкатлар лойиҳалари экани айтилди.\nБи-би-си: Пайдо бўлган хабарларга кўра, Туркманистонда фаолият юритган Туркия ширкатлари халқаро маҳкамага мурожаат этишга қарор қилганлар ва Туркманистон давлат телевидениеси намойиш этган суд ана шу иш билан боғлиқ. Бу хабарлар қанчалар асосли?\nФарид Тухбатуллин: Ҳа, мен шундай деб ўйлайман. Чунки Туркманистонда турли даражадаги амалдорлар коррупцияда айбланган маҳкамалар тез-тез бўлиб туради. Аммо бундай маҳкамалар кўпчиликка ошкор этилмайди. Бу маҳкамани эса телевидение орқали намойиш этишди, Туркманистон рўзномаларида мақолалар эълон қилинди. Бундан эса Туркия ширкатларига бир мужда бериш мақсади кўзланган бўлиши мумкин: яъни сизларнинг шикоятларингиз инобатга олинаяпти, шикоятларингга нисбатан чоралар кўрилаяпти. Сизлар ўзларингга тегишли пулларни ололмаганингиз сабаби Туркман ҳукуматига эмас, айрим мансабдорларга, хусусан, банк соҳаси холимларига боғлиқ, дейишмоқчи.\nБи-би-си: Бу молиявий можаро ўзи нимадан келиб чиққан?\nФарид Тухбатуллин: Туркия ширкатлари Туркманистонда анчагина иншоотларни қуришган. Хусусан, 25 ширкат Туркманистон ҳукумати уларга ваъда берган 1 миллиард доллари атррофидаги маблағни ололмаганлар. Бажарган ишлари учун ҳақни ололмагандан кейин улар Туркманистон ҳукуматига, ундан кейин эса Туркия ҳукуматидан ёрдам сўрашди. Шу йил май ойида Туркия Президенти Аблулла Гул Ашхободга борди, афтадан у Туркманистон президенти билан ана шу масалани ҳал этиш йўлларини муҳокама қилган. Ҳойнаҳой, буни ҳал этишнинг имкони бўлмаяпти, чунки давлат бюджетида бунча катта миқдордаги маблағ йўқ.\nБи-би-си: Туркия ширкатлари қандай иншоотларнинг қурилишида иштирок этганлар, бу нефт-газ саноати билан боғлиқми?\nФарид Тухбатуллин: Менимча, бинолар нефт-газ саноати иншоотларига боғлиқ эмас. Улар асосан пойтахт Ашхободда барпо этилган, Каспий денгизи соҳилида барпо этилган дам олиш ҳудуди - "Овоза"даги иншоотлар. Турк ширкатларининг айтишича, жами 1 миллиард доллари атрофида деб баҳоланаётган қарзлар сўнгги 2 йил мобайнида йиғилган.


Абдулазиз Комилов Кобулга борди. Ўзбекистон ҳукумати бу борада сукут сақламоқда\n25 октябр 2021, Тошкент вақти: 08:21\nТолибон Ташқи ишлар вазирлиги расмий вакили Абдулқаҳҳор Балхий 7 октябрь куни Абдулазиз Комилов Кобулга келгани тўғрисида хабар берди.\nЎзбекистон ташқи ишлар вазири Абдулазиз Комилов Кобулда Толибон ҳукуматининг ташқи ишлар вазири вазифасини бажарувчи Амир Хон Муттақий билан учрашди. Бу ҳақда Толибон Ташқи ишлар вазирлиги расмий вакили Абдулқаҳҳор Балхий 7 октябрь куни ўзининг Twitter саҳифасида хабар берди.\nХалқаро ҳамжамият Толибон ҳукуматини тан олишдан бош тортиб келмоқда ва Афғонистонга кўрсатилиши режалаштирилган ёрдамни вақтинча тўхтатган. Бунинг ортидан Афғонистон гуманитар инқирозга юз тутмоқда.


Ўшда ўзбек деҳқонлари ерлари босиб олинмоқда\n28 октябр 2021, Тошкент вақти: 13:45\nЕр босқинчилари мувофиқлашган тарзда ҳаракат қилишган.\n“Ерни босиб олаётганлар баҳорги буғдойни пайҳон қилди, пишиб қолган сабзини йиғиштириб олиб, қоплаб, машиналарга солиб, олиб кетди”. Бу гапни Ўш атрофидаги далалардаги ерлари босиб олинаётган ўзбек деҳқонларидан бири айтди. 7 ноябр куни бошланган босқинчилик 8 ноябр куни эрталабдан яна давом этди.\nБиринчи суҳбатдошимизнинг ерлари Ўш аэропорти билан шаҳарни боғлайдиган йўлга туташ далаларда.\nБосқинчилар қоққан қозиқ.\n- Аукционда беш йилга бир гектар ер сотиб олганман. Кузги буғдой экиб қўйдим. Шунга ҳам қозиқ қоқиб кетишди, дейди биринчи суҳбатдошимиз.\nҚозиқ қоққанлар – қирғиз миллатига мансуб мингга яқин оломон.\nУлар эгаллаб олаётгани ерлардаги ҳосилниям йиғиштириб олиб кетишаётганини ҳам исмини айтмаслигимизни сўраган ҳозирги суҳбатдошимиз айтди.\n- Сабзи экишган эди. Қозиқ қоққанлар сабзиларигача кавлаб, машиналарига юклаб кетишибди, дейди суҳбатдошимиз.\nҚирғизистонлик эмас ўқувчи гап нимадалигини тушуниши учун маълумот: президент Акаев даврида колхозлар тугатилиб, мулки ва ери колхозчиларга бўлиб берилган эди.\n“Улуш ер”, деб аталади колхозларнинг бўлинган ерлари ва ўша улушлар “1996 йилларда 99 йилга берилган нарса”.\nЯна бир маълумот: исмини айтмаслигимизни сўраган бошқа бир ўшликнинг айтишича,\n- Ўш атрофида, Ўшда қадимдан ўтроқ ўзбек халқи яшаган. Қирғизларнинг уруғларини жойлаштириш карталарида ҳам Ўш ва Ўш атрофлари 100 йил бурун тузилган карталарда ҳам ўзбеклар¸ деб ëзиб қўйган. Ўш ва Ўш атрофида қирғизлар деган ëзув йўқ, дейди исмини айтмаслигимизни сўраган бошқа бир ўшлик.\nЎшлик таҳлилчининг бу гапини ўшлик бўлмаган ўқувчимиз масала моҳиятини тушунсин учунгина келтирдик.\nМана энди, босқиннинг 8 ноябр кунги манзараси.\nИсмини айтмаслигимизни сўраган яна бир ўшликдан эшитамиз.\n- Аэропорт томондан келаëтган эдик. Аэропортнинг круги бор. Кругдан западнийнинг перекрëсткасигача буғдой экилган, кўчат экканлар бор экан. Шуларнинг ҳаммаси тўғри келган йўлдан юришиб, байроқ осиб, ўзларига бўлишиб, ўлчаганми ўлчамаганми қозиққа ўхшатиб байроқ осиб қўйишибди. Бутун ер эгалланган.\nОзодлик: Ерларни эгаллаб олганлар қаерда турибди?\n- Бир хиллари ичида юришибди, бир хиллари йўлнинг бўйида туришибди. Асосан западний томонга келган охирги ерида одам жуда кўп. Бизда тўхташга имконият бўлмади. У ерда ўзбек миллатидан ҳеч ким йўқ. Биз тўғри ўтиб кетавердик.\nОзодлик: “Солдатлар турибди, милициялар турибди” дедингиз. Улар нима иш қилишаяпти?\n- Туришибди, ҳамма турибди. Турган ерида туришибди. Бундан ташқари биз ўтиб кетаëтганимиз йўлнинг бўйида иккита аëл турган экан. Биз энди секинлаб қараб кетдик. Аëллардан биттаси 60дан юқорироқ хотин экан. Бизга қараб сўкинишни бошлади. Биз индамай машинада ўтиб кетавердик, дейди исмини айтмаслигимизни сўраган яна бир ўшлик.\nБу аёл шаҳарлик. Босиб олинаётган далаларда ери йўқ.\nЕри бор ўзбеклар ҳам босқинчиларга қаршилик кўрсата олмаяпти.\nНима учун ерларингизни ҳимоя қилмаяпсизлар, деб сўрадик биринчи суҳбатдошимиздан.\n- Ўзбеклар чиқа олмайди. Ўзи машинада йўлдан зўрға ўтамиз. У ерда тўхтаб “Нимага бизнинг ерни бунақа қилаяпти” десангиз, бир нарса қилиб қўядида. Улар энди тайëрланган одамларда, дейди суҳбатдошимиз.\nСуҳбатдошимизнинг “чиқсак бир нарса қилиб қўяди-да”, деганини эшитиб, унинг устидан кулишга шошилманг.\nУ июн воқеаларидан кейин ўтказилган зачистка пайтида милиция ходимлари бир неча ўзбекни куппа-кундуз куни отиб кетган Наримон қишлоғида яшайди.\nМасаланинг яна бир характерли жиҳати. Босқинчилардан бири 7 ноябр куни Озодлик радиоси қирғиз хизмати мухбири саволларига жавоб берар экан, “уйи куйган ўзбекларга икки хонали уй қуриб беришаяпти, нима учун биз ер ололмаймиз экан”, деб иддао қилди.\nЎш вилоят губернатори ўринбосари Қушбақ Тезакбоев деҳқонлар манфаатларини ҳимоя қилиш учун чоралар кўрилаётганини айтмоқда.\n- Ўш вилоят Ички ишлар бошқармаси ходимлари воқеа содир бўлган ерда турибди. Ўша ердаги одамларнинг хавфсизлигини таъминлашимиз керак. Иккинчидан, ҳосил йиғиштириб олинмаган участкалар бор. Ҳосилни йиғиштириб олишлари учун ҳаммамиз ўша ердамиз. Бу воқеа ортида турганларни топиш устида ҳуқуқ-тартибот органлари ишламоқда, деди Ўш вилоят губернатори ўринбосари Қушбақ Тезакбоев.\nЖаноб Тезакбоев навбатдаги босқинчилик ортида кимлар турганини топиш устида ҳуқуқ-тартибот органлари ишлаётганини айтаяпти.\nЛекин оддий ўшликларнинг бу масалада ўз тахмини бор.\n- Энди шаҳарликларга чек берамиз деб, менинг ўйимча, одамларнинг айтишича, шаҳар мэри қилаяпти дейди, деди ери босиб олинаётган ўзбек деҳқонларидан бири.\nБосқинчилик Ўш шаҳар мэри Мелис Мирзақматовнинг икки ярим ойлик таътилдан қайтганидан кейин бир неча кун ўтгач юз берганини эслатиб қўймоқчимиз.\nЎш вилоят губернатори ўринбосари Қушбақ Тезакбоевнинг Озодлик радиоси қирғиз хизматига хабар қилишича, 8 ноябр куни босқинчи аёллардан 36 нафари милиция ходимлари томонидан қўлга олинган ва огоҳлантирилиб қўйиб юборилган.\nСўнгги хабарларга қараганда, 8 ноябр куни кечга яқин ҳам Ўш атрофидаги Ишкавон ва Қизил қишлоқ қишлоқ ҳукуматларига қарашли далаларда 500 га яқин босқинчи тарқамаган эди.\nШуни қўшимча қилмоқчимизки Ўш атрофида 7, 8 ноябр кунлари юз берган ер босқинчилиги Қирғизистонда илк бор кузатилаётган ҳодиса эмас.\n2005 йил, март воқеаларидан кейин бундай босқинчилик мамлакатнинг турли ҳудудларида бир неча бор юз берган эди.


08:40 / 21.01.2018\nСурия ҳудудидан Туркиянинг Килис вилояти томон учта ракета отилди. Бунинг оқибатида бир киши кичик жароҳатлар олган. Бу ҳақда Anadolu ахборот агентлиги хабар бермоқда.\nАхборот агентлиги маълумотларига кўра, ракета зарбаси вилоятнинг маркази – Килис шаҳрига тўғри келган. Хавфсизлик кучларидаги манбанинг маълум қилишича, ҳужум оқибатида бир нечта биноларга зиён етган. Воқеа жойига ҳуқуқ-тартибот идоралари ходимлари жўнатилган.\nРакета ким томондан отилгани маълум қилинмаган.\n20 январда Туркия бош штаби Суриянинг Африн шаҳридаги курд тузилмаларига қарши “Зайтун шохи” операциясини бошлашини эълон қилган. Операция Тошкент вақти билан соат 19.00да бошланган. Бош штаб маълумотларига кўра, операцияда 72 та самолёт иштирок этган ва 113 та белгиланган нишондан 108тасини аниқ мўлжалга олган.\nЎз навбатида, курд томони бомбардимонлар оқибатида 9 киши, жумладан 6 нафар фуқаро ҳалок бўлгани, 13 киши жароҳат олганини маълум қилган. Кейинроқ Туркия бош вазири Бинали Йилдирим 21 январда Афринда қуруқликдаги операция бошланиши мумкинлигини маълум қилган.


Ўзбекистон фуқароси Украинадан экстрадиция қилиниши мумкин\nХалқаро Амнистия инсон ҳуқуқлари ташкилоти Украина ҳукуматини Ўзбекистон фуқароси Руслан Сулаймоновни ватанига экстрадиция қилмасликка чақириб, акс ҳолда у қийноққа солиниши мумкинлигидан огоҳлантирди.\nХалқаро Амнистия ташкилотининг Украина бўйича тадқиқотчиси Хэза МакГилл Озодлик билан суҳбатда агар Украина ҳукумати Руслан Сулаймоновни экстрадиция қилса, бу халқаро қонунларга зид бўлишини урғулади.\n- Руслан Сулаймонов Ўзбекистонга экстрадиция қилинмаслиги керак. Агар у ватанига қайтарилса, қийноққа солиниши, унга нисбатан адолатсиз судлов ўтказилиши ва инсон ҳуқуқлари бошқа кўринишда бузилиши мумкинлигидан биз хавотирдамиз.\nАгар у экстрадиция қилинса, Украина Халқаро инсон ҳуқуқлари, яъни, БМТнинг Қочқинлар ҳақидаги шартномаси ва БМТнинг Қийноқларга қарши конвенциясига зид йўл тутган бўлади, - деди Халқаро Амнистия ташкилотининг Украинадаги тадқиқотчиси Хэза МакГилл.\nХалқаро Амнистия ташкилоти эълон қилган баёнотга кўра, халқаро қонунлар доирасида ўз зиммасига олган мажбуриятларга мувофиқ Украина қочқинларни ўлим жазоси қўлланиладиган, маҳбуслар қийноққа солиниши ёки инсон ҳуқуқлари бошқа кўринишда бузилиши мумкин бўлган давлатларга экстрадиция қилмаслиги керак.\nХалқаро ташкилот Киев расмийларини Руслан Сулаймоновни учинчи давлатдан бошпана олиши учун зудлик билан озод этишга чақирган.\nХалқаро Амнистияга кўра, Руслан Сулаймонов Ўзбекистондаги “Карвон бозор” номли қурилиш ширкатида менежер бўлиб ишлаган.\nИнсон ҳукуқлари ташкилоти баёнотида билдирилишича, 2008 йилда катта таъсирга эга бўлган шахслар ширкатда рейдлар ўтказган. Ширкат ўз акцияларининг бир қисмини уларга беришни рад қилганидан сўнг аксар менежерлар иқтисодий жиноятларда айбланган.\nИқтисодий жиноятда айбланиши мумкинлигидан хавотирга тушган Руслан Сулаймонов Қирғизистонга ўтиб, шу мамлакат фуқаролигини олишга муваффақ бўлган.\nСулаймонов 2010 йил ноябр ойида Украинага борган.\n2011 йил 25 феврал куни ишлаш учун рухсатнома берилишини сўраб Чернигов шаҳридаги Ички ишлар бошқармасига мурожаат қилган пайтда Руслан Сулаймонов қўлга олинган.\nХалқаро Амнистияга кўра, Украина ва халқаро андозаларга зид равишда 2011 йил 18 майга қадар унга адвокат берилмаган.\nУкраина Бош прокуратураси 2011 йил 12 май куни иқтисодий жиноятларда айбланган Руслан Сулаймоновни Ўзбекистонга экстрадиция қилишни тасдиқлаган.\n2011 йил 20 май куни эса Сулаймонов Украинада бошпана сўраган. Бироқ 2012 йил 2 июл куни унинг мурожаатига рад жавоби берилган. Ҳозирда айни масала юқори суд идорасида қайта кўрилмоқда.\nХалқаро Амнистия баёнотида Сулаймоновнинг Бош прокуратуранинг экстрадиция қилиш ҳақидаги қарори юзасидан ёзган аризасига ҳам рад жавоби берилгани қайд этилган.\nҚочқинлар масалалари бўйича БМТ идораси 2012 йил 18 майида Руслан Сулаймоновни қочқин сифатида расман тан олган.\nХэза МакГиллга кўра, Сулаймонов Қочқинлар масалалари бўйича БМТ идораси томонидан қочқин сифатида эътироф этилган.\nУкраина қонунларига мувофиқ экстрадиция қилиш учун қўлга олинган шахс 18 ойдан ортиқ ҳибсда сақланиши таъқиқланган. 25 сентябр куни Руслан Сулаймонов ҳибсга олинганига 18 ой тўлади.\nХалқаро Амнистияга кўра, Ўзбекистонга экстрадиция қилиш учун Сулаймонов 7 сентябр куни Черниговдан Киевдаги ҳибсхонага кўчирилган.\nХалқаро Амнистия ташкилоти вакили Хэза МакГилл Руслан Сулаймонов қочқин сифатида ўзига бошпана сўраш ҳуқуқига эга эканини айтди.\n- Қочқин сифатида Сулаймонов ўзига бошпана берилишини сўраш ҳуқуқига эга. У инсон ҳуқуқлари бузиладиган давлатга қайтарилмаслиги керак, деди Халқаро Амнистия ташкилотининг Украинадаги тадқиқотчиси Хэза МакГилл.


Назорат саволлари: га жавоб топинг ва юборинг дорихона муассасаларининг молиявий-хўжалик фаолиятини назорат қилиш турлари?\n14.05 6-B Tariyx, ekologiya, Doetsche Ka, Статья в ДАН17, Статья в ДАН17, Статья в ДАН17, Transition words, Qattiq jismlarning harakat kinematikasi va dinamikasi, Qattiq jismlarning harakat kinematikasi va dinamikasi, Qattiq jismlarning harakat kinematikasi va dinamikasi, Qattiq jismlarning harakat kinematikasi va dinamikasi, 171-18 Шамсиддинов С мустакил иш, 171-18 Шамсиддинов С мустакил иш, Shamsiddinov Sadriddin mustaqil ish, Талаба психологик паспорти (2)\nНАЗОРАТ САВОЛЛАРИ:ГА ЖАВОБ ТОПИНГ ВА ЮБОРИНГ\n1.Дорихона муассасаларининг молиявий-хўжалик фаолиятини назорат қилиш турлари?\n2. Бизнес режа ҳақида тушунчаберинг.\nБизнес – режани тузиш учун корхоналар молиявий – иқтисодий аҳволи, ўз фаолиятларининг стратегиясини, бошқарув услубини, молиявий таркиби ва давлат тасарруфидан чиқариб, ҳусусийлаштириш жараѐнидан келиб чиқадиган бошқа муҳим масалаларни синчиклаб таҳлил қилиб чиқишлари керак. Шуни таъкидлаш лозимки, барча мулкчилик шаклларидаги корхоналар иқтисодиѐтини қайта қуриш шароитида синчиклаб тайѐрланган бизнес-режасиз бир маромда ишлай олмайдилар. Дорихонанинг бундан буѐнги ҳаракати қандай кечади, бизнесни келгусида бошқариш қандай бўлади, дорихонанинг молиявий барқарорлиги ва фойда олиш, инвестицияларнинг қайтаримлиги қанчалик таъминланади, шу сингари саволларга фақат бизнес - режа муфассал тушунтириш бера олади. Шунинг учун ҳам дорихона бошқарувчилари учун ушбу мавзу долзарбдир.\nДорихонанинг бошқарув ходимлари бизнес-режадан келиб чиқиб, бозор мониторингини ўтказишлари, илмий таҳминлашни йўлга қўйишлари, ўз маҳсулотларини бундан буѐн сотиш бозорларини янада кенгайтириш борасида тегишли чора тадбирлар кўришлари керак.\nБизнес-режа ички ва ташқи фойдаланувчилар учун тузилади. Бўлғуси инвесторлар ва қарз берувчиларнинг ишонч даражаси, бинобарин, молиявий ва стратегик қўллаб-қувватланиш имконияти бизнес- режани тайѐрлаш даражасига боғлиқ бўлади. Бизнес-режа дорихонанинг бошқарув ходимлари учун ғоят муҳим роль ўйнайди, чунки у фаолиятнинг келажакдаги стратегик йўналишларини, уларни рўѐбга чиқариш муддатларини белгилаш имкониятини таъминлайди. Айни пайтда бизнес-режа дорихона кундалик ва молия-иқтисодиѐт фаолиятининг асосини ташкил этади ва бу фаолиятнинг натижаларини кун сайин назорат қилиб бориш учун зарур, яъни бизнес-режа бошқарув ходимлари учун корхона фаолиятини ҳисоблашнинг бошланғич нуқтаси ва дорихонада режа ҳамда ижро интизоми учун зарур ҳисобланади. Бизнес-режани тузиб чиқиш жараѐни дорихонанинг бошқарув ходимлари ва раҳбарларини мазкур дорихонанинг рақобатбардошлигига таъсир кўрсатувчи аниқ тавсифлар ва омилларни таҳлил қилишга мажбур этади.\nШундай қилиб, бизнес-режа дорихона раҳбарларига такомиллашиб бориш ва самарали бошқарув стратегиясини барпо этиш имконини беради. Сифатли тузиб чиқилган бизнес-режа корхона маркетингининг юксак самара берувчи воситасидир. Бизнес-режанинг муайян вақт ваколатлиги мобайнида бажарилувчанлиги корхона бошқарувининг бевосита акс эттиради, бу эса инвесторлар учун биринчи даражали ахамиятга эгадир.\nБизнес-режа тузиш усуллари. Бизнес-режани тузиш, бу шунингдек корхона молия-иқтисодий холати, илгари қабул қилинган стратегия ва тактикасини баҳолаш ва таҳлил этилиш жараѐни ҳамдир. Корхонада вужудга келган вазиятни баҳолашни амалга ошириш чоғида қуйдаги масалалар ойдинлаштирилиши керак:\n1.Корхонанинг мазкур тармоқдаги ўрни қандай?\n2. Мазкур корхона иш олиб борувчи бозорнинг ҳусусияти қандай?\n3. Мазкур корхона амалдаги бозорда қандай ҳиссага эга бўлишни истайди?\n4. а) ҳозирги пайтда тақдим этилаѐтган маҳсулот ва ҳизматларда;\nб) мазкур тармоқда қулланилаѐтган технологияда;\nв) рақобат хусусиятида қандай катта ўзгаришлар кутилиши мумкин?\n5. Ишлаб чиқарилаѐтган маҳсулотни янада яхшилаш учун корхона томонидан қандай чора- тадбирлар кўзда тутилган?\n6. Мазкур корхона қандай устунликка эга?\n7. Корхонанинг қандай ожиз томонлари бор?\n8. Белгиланган мақсадларни рўѐбга чиқариш учун қўшимча капитал маблағлари талаб қилинади?\n9. Қўйилган мақсадларга эришиш учун қандай аниқ қадамлар қўйилиши керак?\nБозор шароитларида ҳўжалик юритиш корхона рахбарларини режалаштирилган келгусидаги стратегиясини белгилаб чиқиш, шерикларини танлаш, мавжуд активлардан оқилона фойдаланиш мақсадида ўтган даврдаги ўз молия-ҳўжалик фаолиятини таҳлил қилишга мажбур этади. Бунда молиявий ҳисобот ғоят кенг маънода ўз бўлғуси шериклари (акциялар, қараб берувчилар ва б.қ.лар) ўзаро муносабатда асосий манъба ва воситачи ҳисобланади.\nБинобарин, ҳисобот кўрсатгичларининг таҳлилини тўғри ташкил этиш ва корхонанинг ҳўжалик- молиявий фаолияти таҳлилини аниқ мақсадини кўзлаб амалга ошириш, ишбилармон шерикларга тадбиркорлик операцияларини ўтказишда уларнинг таваккал қилиш хавфи ниҳоятда камайтирилганлигига ишонч ҳосил қилишга ѐрдам беради.\nКорхонанинг молиявий ҳолатини таҳлил қилиш учун бухгалтерия баланси ва молиявий натижалар тўғрисидаги ҳисобот шаклларини олиш зарур. Бевосита балансининг ўзидан корхонанинг муайян санадаги (чорак йил) молиявий ҳолатининг бир қатор энг муҳим тавсифларини олиш мумкин.\nБизнес-режа ва молиявий таҳминлаш ҳар қандай бизнес учун режалаштириш ва бошқариш воситаси сифатида ҳам, зарур сармояни жалб қилиш ва маблағ билан таъминлаш усули сифатида ҳам муҳим аҳамиятга эга.\nКорхонани бошқариш мобайнида бизнес-режа мақсадларини белгилаш унинг бу йўналишдаги ривожланишини мукаммаллаштиришга ѐрдам беради. Режани тайѐрлаш раҳбариятга маркетинг, молия ва бошқа соҳаларда ҳилма-хил стратегияларнинг натижаларини тест текширишларидан ўтказиш, шунингдек энг асосий тахминлар бўйича таъсирчанликни таҳлиллаш имконини беради, яъни бизнес-режа бизнесни унинг бутун фаолияти цикли давомида йўналтириб туради ва таҳлил ҳамда ўзгартиришлар киритиш учун восита ҳисобланади.


ДЕПУТАТЛИК СЎРОВИГА КИМ ҚАНДАЙ МУНОСАБАТДА БЎЛМОҚДА? - Ўзбекистон овози газетаси\nБугунги кунда Навоий вилоятида маҳаллий Кенгашларга ЎзХДПдан сайланган 83 нафар депутат фаолият кўрсатмоқда. Улар томонидан жорий йилнинг ўтган даврида мансабдор шахсларга 186 депутатлик сўрови юборилди.\nХўш, уларнинг натижаси қандай бўлаяпти? Ушбу савол билан ЎзХДП Навоий вилоят кенгаши бўлим мудири Ўткир Тиллаевга мурожаат қилдик.\n— Мазкур рақам ўтган йилнинг шу даврига нисбатан 72 тага кўп, — дейди у. — Халқнинг ичига чуқурроқ кириб бориш, одамларни қийнаётган муаммоларни ўрганиш, уларни жойида ҳал этиш мақсадида доимий равишда кўчма Жамоатчилик қабулхоналари ташкил этилмоқда.\nНавбаҳор туманидаги Сарбозор маҳалласида яшовчи Лутфулло Хайруллаев I гуруҳ ногирони. У Жамоатчилик қабулхонасига мурожаат қилиб, ногиронлик аравачаси олишда кўмак сўради. Мурожаат халқ депутатлари Навбаҳор туман Кенгаши депутати Феруза Раҳимованинг туман тиббиёт бирлашмаси бошлиғи Алишер Жўраевга юборган депутатлик сўрови орқали ижобий ҳал бўлди.\nЗарафшон шаҳридаги Тинчлик маҳалласида ўтказилган кўчма Жамоатчилик қабулхонасида шу ҳудудда яшовчи фуқаро Жаҳонгир Ширинов тижорат банкидан кредит олишда амалий ёрдам сўради. Унинг мурожаати билан шуғулланган халқ депутатлари Зарафшон шаҳар Кенгашидаги ЎзХДП гуруҳи аъзоси Нодир Давлатов «Ипотека-банк»га депутатлик сўрови юборади. Шу билан ушбу масала ижобий ҳал этилади.\nАфсуски, депутатлар сўровига ҳамма раҳбарлар ҳам эътибор ва масъулият билан қарамаяпти.\n2017 йил 21 февраль куни Хатирчи туманидаги Саховат қишлоғида ўтказилган кўчма Жамоатчилик қабулхонасида Чечак ота маҳалласида яшовчи фуқаро Юнус Жумаев февраль ойининг иккинчи ўн кунлигида сурункали ёмғир ёғиши оқибатида яшаб турган уйининг том қисми яроқсиз ҳолга келиб қолганини айтиб, амалий ёрдам сўради.\nМуаммони ҳал этиш бўйича халқ депутатлари Хатирчи туман Кенгашидаги ЎзХДП гуруҳи аъзоси Илҳом Ғаффоров туман ҳокими ўринбосари Собир Муродовга 23 февраль санаси билан депутатлик сўрови юборади. Афсуски, орадан икки ойдан зиёд вақт ўтди ҳамки депутатлик сўровига ҳеч қандай жавоб берилмади.\nХалқ депутатлари Кармана туман Кенгашидаги ЎзХДП гуруҳи аъзолари фуқаролардан келиб тушган мурожаатлар асосида жорий йилнинг ўтган даврида туман Бандликка кўмаклашиш марказига 9 марта депутатлик сўрови юборган. Лекин Бандликка кўмаклашиш маркази масъуллари томонидан бирортасига жавоб қайтарилмаган.\nМурожаатнинг катта ёки кичиги бўлмайди. Ҳар бир мурожаат ортида инсон тақдири ётибди. Депутат сўровига жавоб — фуқаро мурожаатига жавоб ҳисобланади. Шу боис унга ўз вақтида жавоб бериш жойларда муаммоларни тез фурсатда бартараф этишга хизмат қилади.


24 октябрь, 2020, 15:34\nТеглар:Испания | Ла Лига | Барселона | Реал | Даврон Файзиев\n"Барселона" - "Реал" учрашуви олдидан фикрлар\nБир неча соатдан сўнг, Каталонияда “Барселона” – “Реал” қарама-қаршилиги бошланади. “Эл-класико” олдидан таниқли шарҳловчи Даврон Файзиев SPORTS.uz сайти томонидан олиб борилаётган лойиҳада ўз фикрларини билдирди. Шарҳловчи “эл-класико”да фаворитлар бўлмайди, дейди. Лекин бу галгисида қайсидир томон кучлироқдек кўринмаяптими?, - деган саволга жавоб берди.\n– Менимча, бунда “Барселона” назарда тутилмоқда. Ҳозирги ҳолатда нега “Барселона” фаворит? Ҳар доимги масала бу – Месси фактори. “Реал”дан Роналду кетди. Масалан, барча кўрсаткичлар солиштирилганда Куртуа – тер Штеген, Рамос – Пике, Гризманн – Бензема, Месси дейиладию, шунда унга келганда “Реал”да сал муаммо бор. Ўша даражадаги юлдуз ролини Азар бажариши керак эди, уддалай олмаяпти, яқинига ҳам келолмаяпти. Шу маънода, каталонияликларда кичик устунлик бўлиши мумкин. Бироқ ўтган мавсум бу устунлик уларга ёрдам бермади. Жорий мавсум икки жамоа ҳали формасига кириб бормади. “Барселона”да янги мураббий, клуб энди ўйинини қидиряпти, баъзи эпизодларда топгандек бўлмоқда.\n“Реал” кузни ҳар доим бўш ўтказади. Бу Зидан даврида одатга айланган. Аввалги мураббийларда ундай эмасди. Ҳар мавсум киришиб олишига вақт керак бўлмоқда, камида икки ой.\nРостдан ҳам, “Барселона” озгина фаворитдек. Хатто ўз майдони фактори роль ўйнаб қолиши мумкин. Одатда, Рамоссиз мадридликлар қийналади. Айниқса, Серхио дунёнинг энг яхши ҳимоячиси экани битта сабаб бўлса, энг каттаси лидер йўқлигида (Роналду кетганидан сўнг). Агар Рамос ҳам “Қироллик клуби”ни тарк этса, “Реал” характерсиз жамоага айланиб қолиши мумкин. Ютқазаётган пайт у ўз позициясидан туриб ҳам ўйнанглар, деб ҳужумчиларга бақириб туради. Шу етакчисиз ўйнаш “Реал”га қийинчилик туғдиради.\nМаълумотларга қараганда, Серхио Рамос жароҳатларидан тўлиқ тузалмай Зидан уни майдонга туширмоқчи. Жамоа машғулотларида қатнашибди. Унинг спорт формаси 100% эмас, лекин ўйнайди. Сардорсиз “Реал” аутсайдерга айланиб қоларди.\n“Эл-класико” олдидан менинг фикрларим тахминан шулардан иборат. Барчасини ўйин кўрсатади. Ўтган йилги ҳолатда, фаворит “Барселона” эди, бироқ “Реал” ютқазмаган. Имкониятларни тенг, деб турайлик. Шунда кўриш қизиқ бўлади, - деди Даврон Файзиев SPORTS.uz сайтига.\n"Барселона" - "Реал". Тахминий таркиблар. Кимлар бугун майдонга тушиши мумкин?


«Сиз Пайғамбарни кўрганмисиз?» (2-китоб)\nСиз Пайғамбарни кўрганмисиз siz payg'ambarni ko'rganmisiz\nМаҳсулот коди: 2478\nМаҳсулотни кўрганлар сони: 1395\n«Сиз Пайғамбарни кўрганмисиз?» (2-китоб)\nАзиз ва муҳтарам ўқувчи! Мана, «Сиз Пайғамбарни кўрганмисиз?» китобининг биринчи қисми – «Макка даври» илк бор нашрдан чиққанига ҳам ўн уч йил бўлибди. Аллоҳга ҳамдлар бўлсин, камтарона меҳнатимиз халқимиз эътиборига тушди. Шундан кейин каминанинг зиммасида китобнинг иккинчи қисми – «Мадина даври»ни ҳам ёзиш бирламчи вазифа бўлиб турди. Лекин... ҳадеганда қўлим ишга боравермади. Сабаби – ўзимни бунга тайёр эмас деб ҳисоблардим. Чунки Расулуллоҳ соллаллоҳу алайҳи васаллам сийратларининг Мадина даврини Макка давричалик яхши билмас эдим. Шунинг учун Мадина даврини дақиқ ўрганишга астойдил киришдим ва йиллар давомида бир неча мўътабар сийрат асарларини, айниқса муҳаққиқ уламоларнинг китобларини кўпроқ мутолаа қилдим. Маълумотларни асл манбалардан излаб топишга, ихтилофли масалаларни қиёсий таҳлил этишга ва муҳаққиқ уламоларнинг илмий хулосаларини ўрганишга ҳаракат қилдим. Бу изланишларим Ислом олий маъҳадидаги дарсларимда ҳам асқотди. Орада ўзбек тилида нашр этилган, сийратга оид бир нечта китобларни илмий жиҳатдан таҳрир ҳам қилдим.\nКитобни ёзишга бир неча бор уриниб ҳам кўрдим. Ҳар гал савол тузиш, маълумотларни баён қилиш услубимдан қониқмай, иш тўхтаб қолаверди. Янги-янги усулларни қўллаб кўрдим. Китобнинг биринчи қисмини ёзиш тажрибаси, 2002 йилдан бери Маъҳаддаги илмий фаолиятим ва китобхонларнинг фикр-мулоҳазаларидан келиб чиқиб айтмоқчиманки, тест тузишда урғуни муҳим нуқтага бериш катта маҳорат талаб қилар экан. Қолаверса, тест услубида ёзилган бу китобдан кўзланган асосий мақсад ўқувчини фақат имтиҳон қилиш эмас, балки унга аниқ-тиниқ илм ҳам беришдир.\nФазилатли устозимиз шайх Муҳаммад Содиқ Муҳаммад Юсуф ҳазратлари «Расулуллоҳ соллаллоҳу алайҳи васаллам ва аҳли байт» номли китобимизга ёзган сўзбошида: «Энди сийратни фақат ўрганибгина қолмай, бу илм бўйича келган маълумотларни текшириш, таҳлил қилиш ва саралаш савияси ҳам пайдо бўлди», деган эдилар. Айни шу тавсия китобимиз ёзилишида дастурул амал бўлди, яъни маълумотларни текшириш, таҳлил қилиш ва саралашга ҳаракат қилинди.\nКитобнинг иккинчи жузини ёзишда қуйидагиларга эътибор қаратилди:\n1) саволларни тузишда ҳар бир мусулмон Расулуллоҳ соллаллоҳу алайҳи васалламнинг сийратлари ҳақида билиши керак бўлган маълумотларга кўпроқ эътибор берилди;\n2) савол беришдан олдин воқеа-ҳодисалар қисқача баён қилинди;\n3) воқеа-ҳодисалар хронологик услубда – даврий тартибда келтирилди;\n4) савол остидаги эҳтимолий жавобларга имкон қадар турли китобларда келадиган ихтилофли маълумотлар киритилди;\n5) тўғри жавобларни танлашда мўътабар ва мўътамад манбаларга суянилди;\n6) ихтилофли ўринларда муҳаққиқ уламоларимизнинг таҳқиқларидан фойдаланилди;\n7) тўғри жавоблар остидаги изоҳларда ўқувчиларга илм бўлиши учун қўшимча маълумотлар келтирилди;\n8) саналар ҳам ҳижрий, ҳам милодийда берилди;\n9) қўшимча маълумот олиш учун манбалар ҳавола шаклида берилди;\n10) ўқувчилар ўқиб-ёдлаб олишлари учун оятларнинг арабий матнлари ҳам тақдим этилди;\n11) китобнинг қизиқарли ва оммабоп бўлиши доим эътиборда тутилди.\nСамоҳатли устозимиз шайх Муҳаммад Содиқ Муҳаммад Юсуф ҳазратлари бу китобнинг биринчи жузига ёзган сўзбошида: «Умид қиламизки, муҳтарам муаллифимиз Абдул Азим домла яна бир ғайрат қилиб, Пайғамбаримиз соллаллоҳу алайҳи васалламнинг ҳижратларидан кейинги сийратларини ҳам худди аввалги жузга ўхшатиб ўқувчиларига тақдим этади. Бунда Аллоҳ таолонинг Ўзи ёрдамчи бўлсин», деб умид билдирган эдилар. У зотнинг ушбу тарғиблари ҳам бизга илҳом бахш этиб турди.\nКитоб ёзиб бўлингач, катта устозларга тақдим қилиниб, уларнинг фикр-мулоҳазалари ҳам олинди.\nШу тариқа китобда берилган ҳар бир маълумот имкон қадар синчиклаб ўрганилиб, нозиктаъб китобхонларимиз, толиби илмларимиз эътиборига ҳавола қилинмоқда. Катта устозимизнинг одатларига биноан айтамизки, ушбу китобдаги барча ишончли маълумотларни Аллоҳ таолодан, беихтиёр йўл қўйилган саҳву хатоларни камина ходимингиздан деб билгайсиз.\nАллоҳ субҳанаҳу ва таоло ушбу ожизона меҳнатимизнинг Ўзи учун холис бўлишини насиб этсин, омийн.\nНоми: «Сиз Пайғамбарни кўрганмисиз?» (2-китоб)\nНашриёт: «Hilol-Nashr» нашриёт матбааси\nЎзбекистон Республикаси Вазирлар Маҳкамаси ҳузуридаги Дин ишлари буйича қўмитанинг 2020-йил 25 сентябр ва 15 октябрдаги 4861 ҳамда 5169 сонли ҳулосаси асосида нашрга тайёрланди.\nСаҳиҳ манбаларга таянган китоб\nТарих омонатдорликни талаб қилади\nФойдаланилган манба ва адабиётлар\n«Енгил амаллар» Қўлингиздаги ушбу рисола замонамизнинг етук олимларидан бўлмиш Муҳаммад Тақий Усмонийнинг «Енгил амаллар» номли..


САЙИД РИЗО АЛИЗОДА ВА УНИНГ УЙ МУЗЕЙИ ТАШКИЛ ҚИЛИНИШИ ТАРИХИДАН – Imom Buxoriy xalqaro ilmiy-tadqiqot markazi\nHome / АЛЛОМАЛАР / САЙИД РИЗО АЛИЗОДА ВА УНИНГ УЙ МУЗЕЙИ ТАШКИЛ ҚИЛИНИШИ ТАРИХИДАН\nСАЙИД РИЗО АЛИЗОДА ВА УНИНГ УЙ МУЗЕЙИ ТАШКИЛ ҚИЛИНИШИ ТАРИХИДАН\n09/10/2019\tАЛЛОМАЛАР 116 кўрилган\nМамлакатимиз илмий салоҳиятини оширишда юзлаб фан фидойиларининг ўрни ва роли каттадир. Уларнинг илмий меросини ўрганиш ва тарғиб қилиш ҳозирги кундаги асосий масалалардан бири ҳисобланади. Зеро Биринчи Президентимиз таъбирлари билан айтганда “Ҳар бир миллат, ҳар бир халқ ўз насл насабини, келажак авлодини асраб авайлаб, унинг қадрини билса ундай миллатнинг, ундай давлатнинг келажаги буюк бўлиши муқаррар. Мана шундай улуғ сиймолардан бири олим, ношир, адиб ва таржимон Саид Ризо Ализодадир.\nСайид Ризо Ализода Самарқанд шаҳрида ҳунарманд оиласида таваллуд топган. У 1905 йилдан эътиборан кенг кўламли – халқаро аҳамиятга молик журналист сифатида тан олинган. Профессор Ғайбуллоҳ ас-Саломнинг гувоҳлик беришича, бу комил ва фозил инсон асримизнинг бошларидаёқ босмахонада оддий ҳарф терувчиликдан – муҳаррирликкача, луғатшуносликдан – шоирликкача, жуда кўп илму ҳунарни билган, ёрқин истеъдод соҳиби бўлиб танилган. Сайид Ризо Ализоданинг илмий-оммабоп, публицистик мақолалари, шеърлари, фелъетон ва памфлетлари ўша даврнинг нуфузли маҳаллий ва хорижий нашрларида чоп этиб борилган. “Туркистон хабарлари”, “Бухорои Шариф”, “Турон”, “Самарқанд”, “Телеграф хабарлари”, “Шарқ”, “Ҳуррият”, “Меҳнаткашлар товуши”, “Овози тожик”, “Голос Самарканда”, “Пролетар”, “Зарафшон”, 1919 йилда ўзи томонидан асос солинган “Шуълаи инқилоб”, Эронда чоп этиладиган “Тарбият”, “Озод Эрон”, “Ситораи Эрон”, Туркиядаги “Оқшом”, Озарбайжондаги “Иршод” ва “Иқбол”, Мисрдаги “Чеҳранома”, Қримдаги “Таржимон”, Қозондаги “Бизнинг тауш”, Ҳиндистондаги “Ҳаблул матн” каби нуфузли нашрлар шулар жумлсидандир.\nСайид Ризо Ализода “Низомнома”, “Қалам аҳлларига даъват”, “Рисолатул Иттиҳодия”, “Дин вожиблари”, “Моросилот”, “Ислом маданияти” каби рисолалари, 1917-1920 йилларда ўзбек ва тожик мактаблари учун нашр етилган “Алифбе” китоблари, икки қисмдан иборат “Тожик тили грамматикаси икки жилдли “Русча – тожикча мукаммал луғат” (С.Ализода ушбу луғатни тузувчиларидан бири бўлган), “Саодат асри” асари, ўша даврнинг долзарб муаммоларини ёритиб берган мақолалари, ҳикоялари, шеърий асарлари, серқирра таржимонлик фаолияти билан машҳур бўлган. Қолаверса 14 тилни мукаммал билган С.Ализода 1933-37 йиллар давомида Алишер Навоий номидаги Самарқанд давлат университетида араб ва форс тилларидан дарс берган.\nСайид Ризо Ализода халқимизнинг асл фарзандлари ҳисобланган Ф.Хўжаев, А.Икромов, А.Фитрат, А.Қодирий, А.Чўлпон, Усмон Носирлар қаторида 30 йиллар катағонининг қурбони бўлган. Кейинчалик эса собиқ совет давридаги турғунлик йилларининг бепарволиклари туфайли олимнинг ҳаёт йўли ва бой ижодий меросини ўрганиш “унутилган”. Унинг бой кутубхонаси эса талон – тарож қилинган, баъзи бир асарлари, хусусан таржима асарлари, нопок кимсалар томонидан ўзлаштирилган. Аммо, мана шундай қийинчиликларга қарамасдан, олимнинг набирасии Фарход Тоғиевич Ализода 50 йил даврмида бобосининг номини ва ижодий меросини тиклаш ишларини олиб борди.\nСайид Ризо Ализода уй-музейининг ташкил қилиниши алломанинг набираси Ф.Ализоданинг кўп йиллик машаққатли изланишлари ва бетиним меҳнати маҳсули бўлди. Уй музейининг ташкил қилиниши ҳақида Ф.Ализода қуйидагича ҳикоя қилади: “Кўп йиллардан буён тилга олинган тадбир ва анжуманлардан ташқари, бобомнинг асарлари, уй анжомлари, шахсий буюмларини тўплаб юриб, бир-икки хона қуриб, ўша ерга қўйсам, деб ният қилар эдим, бунинг устига, қўшнимиз уйига ҳашарчиларни чақириб, ертўлани тозалашганида бир темир қути топиб олишган. Ҳашарчилар қувониб, уй эгасининг аждодлари бор давлатини ертўладаги шу қутига солиб қўйган эканда, деб саросимага тушишган. 60 йил ер остида ётган темир сандиқчани бир амаллаб очсалар, 7-8 та китобдан бошқа ҳеч нарса йўқ. Ҳашарчилардан бири тожикистонлик экан, у тожик мактабларида араб имлосини ўрганганлиги туфайли китобларни ўқий олган.\nБу китобларнинг муқова қисмида Сайид Ризо Ализода, деб ёзилган экан, ҳашарчилар топилган китобларни уй бекасига кўрсатишган. Қўшнимиз мени чақириб, бу китобларни берди. Бундан ташқари, 1930-йилларда бизнинг маҳаллада яшаган бир кекса одам бир куни учта китоб кўтариб келди. «Ўғлим, мен тушимда Оғони кўрдим, Оғо менга қараб: «Сиз мендан олган китобларни ҳовлига элтиб беринг», – деди. Шунинг учун бобонгиздан олган китобларни келтирдим, мана», – деб уларни қолдириб кетди.\nРаҳматли бобом турмадан ёзган хатларидан бирида «Муҳаммад Алиникига ва Исмоилнинг ҳовлисига олиб бориб қўйган китобларни уйга келтириб қўйинглар» деб ёзганлар. Улар олиб борган қўлёзма ва таржималар ҳамда бошқа китоблар молхоналарига чуқур қазиб кўмиб қўйилган. Натижада бир неча қопга солинган китоб ва қўлёзмалар тупроқнинг тагида чириб кетган. Шуларнинг ҳаммасини ўйлаб, топилган асар ва ҳужжатларни музей қуриб, музейга қўйсам, деган мақсадда шаҳар раҳбарларига мурожаат қилдим.\nБундан ташқари, Бир куни Шарофат аммамнинг набиралари Комил бир йигит билан ҳовлига келди. Саломлашиб: «Тоға, нега кайфиятингиз пастроқ кўринади», – деб сўради. «Ҳаво иссиқ, кранда сув ҳам қуриган, июл ойи менинг учун бир оз оғир ўтаяпти. Бу йигитни мен билан таништирмадинг», – дедим. «Бу кишининг исмлари Аҳмад, Эрондан келганлар», – жавоб берди Комил. «Бу киши қаерда яшаяптилар?» сўрадим мен. «Сайид Ўлмас Багировнинг қариндоши бўлади, шу кишиникида турибдилар. Мен Эронга борганимда Машҳад шаҳрида Аҳмад Оғоларнинг уйида яшаганман», – деди Комил. «Жуда яхши, мен ҳозир сизларга чой дамлайман», – деб уйга кирдим. Стол устида Носир Такмил Ҳумоюннинг мақоласи босилган журнал турган эди. Чойнакни оловга қўйиб, журнални олиб чиқдим. Эрондан келган Аҳмад Оғога: «Бу журнал сизларда чиққан. Мана бу мақолани ўқиб кўринг-чи», – дедим. … Шу дамда дастурхон ёзиб, чой дамлаб келдим. Бир пиёла чой ичиб, калламга бир фикр келди. «Аҳмаджон, сизни Оллоҳнинг ўзи юборди. Эронга қачон қайтасиз?» – деб сўрадим. «Жума кунига поездга билет олганман, юмушингиз бўлса айтаверинг, бемалол», – деди у такаллуф билан. Унга доктор Такмил Ҳумоюнга хат ёзиб бермоқчи эканлигимни, Машҳадга борганидан кейин Теҳронга, Ҳумоюннинг уйига почта қутисига ташлаб қўйишини илтимос қилдим. Меҳмон бажонидил рози бўлди ва агар хат жиддий бўлса, машинасига миниб, Теҳронга бориб, Такмил Ҳумоюнни топиб, ўз қўлига топшириши мумкинлигини айтди. Хат ҳақиқатан жиддийлигини айтдим. Унга кўп йиллардан буён бобомиз Сайид Ризо Ализоданинг меросини тўплаб келишимни билдирдим. Келаси йил бобомнинг туғилганларига 110 йил тўлишини, шунинг учун Эрон давлатидан музей қуриш учун кўмак сўрамоқчи эканлигимни айтдим. «Жуда яхши фикр», – деб аввал Комилжон менинг фикримни қўллади. Аҳмад Оғо бироз ўйлаб туриб: «Аъло, ниятингизга етинг, ундай бўлса, мен Теҳронга Такмил Ҳумоюнга эмас, президент жаноб Ҳошими Рафсанжонийга етказаман. Бунинг савоби бутун Самарқандда яшайдиган эронийларга бориб етади», – деди. Мен хатни президент жаноб Ҳошими Рафсанжоний номига ёздим.\nАҳмад Оғо хатни олиб, ўзи айтганидек, жума куни Эронга жўнаб кетди. Чамаси 15-20 кун ўтгандан кейин, Эрондан вакиллар келди. Улар билан бирга Эроннинг Ўзбекистондаги элчиси жаноб Муҳсин Покойин ҳам келган эди. Жаноб Покойин: «Музей қуриш учун қанча маблағ керак?» – деб сўради. Мен елка кисдим. У эса: «Бўлмаса гап шундай, у Оғолар жаноб президентнинг буйруғи билан келишган, сиз музейнинг лойиҳа-сметасини Тошкентдаги элчихонага, менга келтириб беринг. Сметага қараб сизга пул ажратамиз», – деди.\nМен зудлик билан лойиҳа ва сметани тайёрлаб, Тошкентга олиб бордим. Шу билан музей қурилиши бошланди. Қурилиш бир йил давом этди. Ҳар 15-20 кунда элчи жаноблари ёки унинг муовини жаноб Акбари келиб хабар олиб кетишар эди… Ҳовлининг ободончилик ишларини, кўча асфалтини ҳамда катта ёғоч дарвозани шаҳар раҳбарларининг топшириғи билан Темир йўл тумани маъмурияти амалга оширди. Шаҳардаги мебел фабрикаси эса подиум билан девордаги ойнали рамкаларни ясаб беришди. Музей экспонатларини деворларга шаҳар ҳамда вилоят музейларининг ходимлари осдилар. Хуллас, Сайид Ризо Ализода уй-музейи шу тариқа 1998 йилнинг ноябрида очилди.\nХулоса сифатида шуни айтиш мумкинки, Саид Ризо Ализода уй музейининг очилиши натижасида олимнинг асарлари тўпланди, унинг фаолиятига бағишланган экспонатлар келтирилди, у ҳақдаги маълумотлар тизимлаштирилди. Бу эса ўз навбатида олим фаолиятини ўрганиш ва уни тарғиб этишда катта аҳамиятга эга бўлди.\nЖумаев Жонибек Шодиевич\n Каримов И.А. Озод ва обод Ватан, эркин ва фаровон ҳаёт-пировард мақсадимиз-Т. 2000. 43-бет\n Fайбуллоҳ ас-Салом. Эзгуликка чоғлан одамзод. Тошкент. 1997. “Шарк” нашр-матбаа концерни. 2- китоб..\n История Самарканда. (Авторский коллектив) – ;! Ташкент, 1970, т.II, с.86.\n Исмоилов F. Гулоб (Розовый напиток). – Тошкент: Ёш гвардия, 1982. 31-бет.\n Хўжаев Эркин. Самарали йиллар ёғдуси. Самарқанд. 2001. 110 6.\n Ализода Фарҳод “Суҳбат дафтари” № 9. 2013 йил 28-ноябр.


Райола: Погба ўзини кимгадир таклиф этишидан кўра, мен Гвардиоланинг агентига айланишим ҳақиқатга яқин иш » Скачать музыку бесплатно новинки музыки 2016-2017\nРайола: Погба ўзини кимгадир таклиф этишидан кўра, мен Гвардиоланинг агентига айланишим ҳақиқатга яқин иш\nКомментариев: 0 Просмотров: 198 Дата: 16-02-2016, 01:36 «Ювентус» яримҳимоячиси Поль Погбанинг агенти Мино Райола мижозининг ўз хизматини «Барселона»га таклиф қилгани ва бунинг учун туринликлар раҳбариятидан ўз трансфер нархини туширишларини сўраганини борасида хабарларни инкор этди. «Sport.es‘да чиққан мақола — бу қоғозни исроф қилиш. Улар Погбани ким биландир адаштиришган. Погба кимгадир ўз хизматини таклиф қилишдан кўра, менинг Гвардиолага агент бўлишим тезроқ содир бўладиган ҳодиса. Sport.es‘да мақола – бутунлай сафсата. Балки улар Мессини ҳам «Реал»га телефон қилганини ўйлаб топишар?» — деб ёзган Райола ўз твиттерида. - деб хабар бермоқда Stadion.uz нашри.


31 октябрь, 2020, 07:52\nТеглар:Улуғбек Бақоев | Бухоро | Сўғдиёна\n"Сўғдиёна" устозининг охирги бешта ўйиндан умиди катта.\nЖиззахнинг “Сўғдиёна” клуби 21-турда сафарда “Бухоро”ни 2:5 ҳисобида доғда қолдирди. Натижада Улуғбек Бақоев бош мураббийлигидаги клуб 7-ўринга кўтарилиб олди.\nБиласиз, Улуғбек Истамович асли бухоролик ва катта футболга ўша ерда қадам қўйган. Шу сабабли собиқ жамоасига бефарқ бўлмаса керак. Аммо у профессионал мураббий сифатида ўз жамоасини бухороликларга қарши яхши тайёрлагани кўриниб турди.\nЎтган йили эса “Сўғдиёна” фахрли 4-ўринни эгаллаганди. Бу йил эса клуб мавсум якунига қадар ўша натижасини такрорлай олармикин? Улуғбек Бақоев эса sports.uz сайти учун бир қанча мавзулар бўйича ўзининг шахсий фикрлари билан ўртоқлашди.\nЧемпионатнинг охирги тўртта тури марказлашган ҳолда ўтказилиши\n“Сўғдиёна” учун плюсми ёки минус?!\n- Гап плюс ёки минусларда эмас, балки объективликда, - дея гап бошлади Бақоев. - Биринчи давранинг охирги тўртта ўйинини марказлашган ҳудудда ўйнагандик. Энди эса иккинчи давранинг охирги учрашувларини ҳам мана шу йўсинда ўтказамиз. Бу спорт тамойиллари нуқтаи назаридан олиб қараганда тўғри бўлади. ПФЛ шундай қарор қабул қилган эканми, демак ҳаммаси тўғри.\n“Бухоро” дарвозасига бешта гол урилган ўйин ҳақида\n- Қаранг, яна гап спорт тамойилларига бориб тақалмоқда. Учта жамоа элитада жон сақлаб қолиш учун кураш олиб бормоқда: “Бухоро”, “Сурхон” ва “Андижон”. Ҳозирда “Бухоро” охирги ўринни банд этиб турибди. Яққол аутсайдер бўлиб турган “Бухоро”га қарши ўйинни юқори даражада ўтказдик. Биз ҳар қандай рақибни ҳурмат қиламиз ва шунинг баробарида майдонга ғалаба қозониш мақсадида тушамиз. Майдонда эса ҳаммасини ўйин ҳал қилади. Гоҳида ғалаба қозонасиз, гоҳида имкониятни бой бериб қўясиз. Йигитлар "Бухоро"га қарши жуда яхши ўйин намойиш этишди. Шунинг учун ҳам биз ғалаба қозондик. Ўз навбатида “Бухоро” футболчиларининг интизомли ўйин намойиш этганларини таъкидлаб ўтмоғим керак. Умуман олганда, кимга қарши ўйнашимизнинг қизиғи йўқ. Рақибни ҳурмат қиламиз, лекин майдонда фақат яхши натижа учун кураш олиб борамиз.\nСуперлигани ким тарк этади?\n- Бу саволга дабдурустдан у ёки бу жамоанинг имконияти пастроқ, дея жавоб қайтариш мушкул. Қолаверса, аутсайдерлар ўртасидаги ўзаро тўқнашувлар ҳам бор, шундайми? Айнан мана шундай беллашувларда клубларнинг тақдири ҳал бўлади. Бир сўз билан айтганда, Суперлигада қолиш учун ўтадиган ўзаро тўқнашувлар уларнинг тақдирини ҳал этишда жуда муҳим роль ўйнайди. Бу менинг шахсий фикрим.\nСобиқ жамоасининг имкониятлари ва клубга нима етишмаётгани хусусида\n- Ростини айтсам, “Бухоро”даги муаммолар илдизи қаерга бориб тақалишидан мутлақо бехабарман. Чунки эндиликда “Сўғдиёна”да ишлаяпман. Бошқа жамоаларда нималар содир бўлаётганидан бехабар қолишим мантиқан ҳам тўғри. Назаримда, бу саволингизни айнан “Бухоро”да ишлаётганларга берсангиз тўғрироқ бўларди. Бу каби саволга раҳбарият ёки мураббийлар тайинли жавоб айтишлари мумкин.\nЭндигина битта гол урган Насимов “Сўғдиёна”га қанчалик ёрдам беряпти?\n- Гарчи Баҳодир Насимов кам гол киритаётган бўлса-да, жамоага катта ёрдам кўрсатиб келяпти. У ўз характери билан шерикларини руҳлантиряпти. Кўпинча захирадан майдонга тушишига тўғри келса-да, қолган футболчиларни руҳлантиришни яхши уддаламоқда. Ҳар қандай футболчининг ўйинида ва фаолиятида юқорига кўтарилиш ва бунинг акси ўлароқ пастга шўнғишлар бўлади. Тўғри, бу йил Насимовда ҳаммаси кўнгилдагидек чиққани йўқ. Лекин кам гол ураётганига қарамай, Баҳодир “Сўғдиёна”га катта ёрдам бериб келяпти. Мураббий сифатида унга ҳеч қандай эътирозим йўқ.\nБақоев ўтган йилги натижасини такрорлай оладими?\n- Бу саволингизга жавоб беришим қийинроқ. Тўғри, ўтган йили клуб мавсумни 4-ўринда якунлаган. Бироқ бу сафар юқоридаги жамоалар биздан сезиларли фарқ билан илгарилаб кетишган. Шундай бўлса-да, қолган учрашувларни кўтаринки руҳда ўтказишга ҳаракат қиламиз. Ахир олдинда яна бешта тур бор. Шундай экан, келинг, ҳаммаси қандай якун топишини кузатайлик. Футбол шундай ўйинки, унда якуний натижа мана шунақа чиқади, деган гаплар ўзини оқлайвермайди. Фақат шуни айтишим мумкинки, қолган учрашувларда ҳам майдонга максимал натижа қайд этиш мақсадида тушамиз.\nРостини айтсам, жорий йил мусобақа жадвалида 7-ўринни банд этиб турганимиздан қониқиш ҳосил қилмаяпман. Чунки кўплаб очколарни қўлдан бой бердик. Агар олдинги беллашувларда камроқ очколар йўқотганимизда ҳозирги ҳолатимиз бутунлай бошқача бўларди. Бир томондан олиб қараганда, клубимизнинг жорий мавсумдаги ишлари ёмон кечмаётганидан қониқиш ҳосил қилиш мумкин. Бундан кейин олдинги хатоларни такрорламаслик мақсадида ишлаймиз. Лекин ҳозирда 7-ўринни банд этиб турганимиздан барибир клуб устози сифатида қаноат ҳосил қила олмаяпман.\nБу йилги Суперлигамизнинг мавқеи қандай?\n- Жорий йилда ҳам “Пахтакор”нинг шоҳсупага кўтарилиши деярли аниқ бўлиб қолди. Шундай экан, энди қолган юқори ўринлар учун бошқа клублар ўртасида жиддий кураш кечади. Бундай курашни кузатиш анча қизиқарли. Чунки совриндорлар қаторидан қайси клуб жой эгаллаши ҳаммани қизиқтирмасдан қўймайди. Устига-устак мусобақа жадвалининг қуйи поғоналарини банд этиб турган аутсайдерларнинг тақдири қандай кечиши ҳам барчани бирдек қизиқтиради. Жадвалнинг ўрта поғоналарида бораётганлар эса қолган учрашувларда юқори ўринлардан жой эгаллаш илинжида майдонга тушишади. Ўйлайманки, иккинчи ва учинчи ўринлар учун кураш АГМК ва “Насаф” клублари ўртасида кечади. Шунингдек, “Қўқон-1912” билан “Бунёдкор” жамоалари ҳам мавсумни иложи борича юқори поғоналарда якунлаш пайида бўладилар. Бундан ташқари, “Металлург”да ҳам совриндорлар қаторидан жой эгаллаш имконияти сақланиб турибди. Демак, қолган иккинчи ва учинчи ўринлар учун мана шу юқорида номлари санаб ўтилган жамоалар ўртасидаги кураш жуда қизиқарли кечади, назаримда. Кумуш ва бронза медаллар учун кураш айнан шу клублар ўртасида ҳал бўлиши кўриниб турибди.\nЖиззахдаги фаолияти Бақоев учун трамплинми?\n- Ўйлайманки, “Сўғдиёна”да олиб бораётган ишларим мураббийлик фаолиятимнинг янги босқичга кўтарилишда трамплин вазифасини ўтайди. Мураббий мана шундай ўйинларда мағлубиятлар, дуранглар ва ғалабалар қоришмасида ўсиб, шаклланиб боради. Агар мутахассис хатоларни тўғрилаб, уларни такрорламасдан сабоқ оладиган бўлса, албатта ўсишга эришади.\nИшончини қозонаётган ёки аксинча бўлган футболчилари борми?\n- Жамоамиздаги йигитларнинг ишга бўлган муносабатидан қониқяпман. Улар машғулотларда ва учрашувларда бор кучларини ишга солишяпти. Шундай экан, шогирдларимга умуман эътирозим йўқ. Бу – футбол. Футболда эса ғалабалар билан мағлубиятлар ҳам ёнма-ён юради. Ҳаммасни борлигича қабул қилиш керак. Қўл остимдаги йигитларнинг баридан миннатдор эканлигимни айтишим даркор.\nБакоев эркатойи Насимов унамасдан майдонда айланиб юрса хам кейинги уйинларда тушаверади\nЯхши макола бу'либди Шух,ратбек сизга бир савол Бак,оев у'рисми йо у'збек ку'п мак,олаларда у'рисча су'злаяпди\nCoca Cola Суперлига. Бугун "Насаф" "Пахтакор"ни, "Қўқон-1912" эса "Локомотив"ни қабул қилади\nSPORTS.uz талқини бўйича Суперлига 23-тур рамзий терма жамоаси


Одатда лоқайднинг калласини, тарозунинг палласига қиёслашади. У ким нима деса ишонаверади, ўз фикрига эга эмас. Бундай одам ёмон ниятли душманга жуда қўл келади. Лоқайд одамга дўстнинг ҳам, душманнинг ҳам аҳамияти йўқ. Бугунги ўта мураккаб ва таҳликали даврда лақмалик ҳам, лоқайдлик ҳам, жамиятдаги тинч осуда ҳаётга, хавфсизликка зарар етказади. Ақл бўй билан эмас ўй билан ўлчанганидек, ҳар бир инсон ақл билан идрок этиб, ҳаётда ҳушёр бўлган тақдирдагина бугунги тинчликнинг қадрига етади. Мустақиллик йилларида тадбиркорлик ва хусусий бизнесга катта эътибор қаратилиб ёшларни иш билан таъминлашга қаратилга бир қанча эркинликлар қонунлар билан белгилаб берилган. Жумладан, оилавий бизнесни ташкил қилиш тўғрисидаги қонун уйда ўтирган аёлларни ҳам иш билан таъминлашга имкониятлар яратиб бермоқда. Бунинг натижасида ишлаб чиқаришлар ривожланмоқда. Ишлаб чиқарилган маҳсулотлар нафақат ички бозорларни тўлдириб, балки, ташқи бозорларга экспорт қилиниб, мамлакатимизнинг иқтисодини кундан-кунга ривожланишига ўз ҳиссаларини қўшмоқдалар. Шундай бир ҳолатда бу ерда топиб юрганига қаноат қилмасдан ўзга ерларни орзу қилиб, хорижга кетиб, турли қийинчиликларга гирифтор бўлиб юрганларнинг сони анча. Аллоҳ таоло Ҳуд сурасида: “Ер юзида ўрмалаган нарса борки, уларнинг ризқи Аллоҳнинг зиммасидадир”, деб марҳамат қилган. Агар инсон ўз юртида ишласа ҳам Аллоҳ таоло шу ризқни беради.\nБаъзи ҳайвонлар асл Ватанидан бошқа жойга кўчирилса нобуд бўлиб қолади. Кўряпсизми, ҳамма ҳазрати инсондан тортиб майда ҳашаротларгача ўз Ватанини севадилар. Уни инсон фитратига Аллоҳ солиб қўйди. Бўлмаса ҳарорати олтмишга етадиган иссиқ жойларда ёки ҳарорат нолдан паст бўлган шимолий қутбларда ёхуд ўрмонларда, ҳар кун ҳаёт учун хавфли ерларда уларни яшашга нима мажбур қилади?! Уларни бунга ундаган нарса фақатгина Ватанларига бўлган муҳаббатдир. Бизнинг жонажон Ўзбекистонимизда ҳам барча имкониятлар эшиги очиқ. Ишлаб пул топаман деган ҳамюртларимиз, бемалол ишлашмоқда. Энг асосийси юртимиздаги тинчлик ва осудаликдир. Тинчлик бўлмаган жойда на роҳат на ором ва меҳнат қилиб, рўзғор юритиб бўлади. Шунга қарамасдан бу дунёда Баъзан одам бойлик илинжида энг яқин одамларидан, туғишганларидан ҳам кечиб юборади, бой яшаш учун кимгадир туҳмат ҳам қилади, ҳатто тил заҳри билан озор етказади, хуллас, ўз нафсидан бўлак ҳаммага ва ҳамма нарсага зулм қила олади. Минг доллар маош берар экан деса, минглаб километр йўл босиб бориб, кучини ўз ихтиёри билан етти ёт бегоналарга сотади. Умрини, қувватини бекорчи хаваслар учун, қизини ҳеч кимдан “кам” қилмай узатишни “ният” қилган ёки қизи келин бўлиб борган жойида тили “қисқа бўлмасин” қабилидаги ўйлар билан, чет элларга ишлашга ошиқаётганлар, аввало, “Бирор касб эгасими ўзи?”, бир ўйлаб кўришлари лозиммасмикан? Аксарият ҳолларда бундай кишилар ўз тақдирларини хорижга чиқиб, қисқа фурсат мобайнида “бойлик” орттириш, юртдан йироқда бўлса-да, ҳар қандай йўллар билан пул топиш каби ҳавойи ишларга боғлаб кўрмоқдалар. Ҳеч қандай касбга эга бўлмасдан ёки бирор бир мутахаассисликни яхши ўзлаштирмасдан гўёки хорижда осон пул топиш мумкин, деган ақийда айниқса ёшлар орасида кўп тарқалаётганини кўриш мумкин. Кези келганда шуни айтиш лозимки, хорижга ишлашга чиқиш кишилардан маълум даражада тайёргарликни, бу борада жиддий ёндашувни ҳамда мусофирчиликда бўладиган қийинчиликларни енгиб ўтишни талаб этади.\nАфсуски, бу борада айрим кишилар оқибатини ўйламасдан қилган ишлари, ёшларимизнинг шошма-шошарлик билан чет элга чиқиш, турмушдаги барча муаммоларни ҳал этишда нажот бўлади қабилидаги фикр-ҳаёллари аксарият кишиларнинг хорижга бориб ишлаш масаласига енгил-елпи қараётганидан далолат беради. Маълумки, баъзи ота-оналарнинг фарзандларини ёки ёш оилалар яқинларини ўйламай-нетмай хорижга ишлашга юбориб, охир-оқибатда хижолат бўлиб қолганларига ўзингиз ҳам кўп гувоҳ бўлгансиз. Бу борада, айниқса, ёшларимиз учун чет элда ишлашга боришдан олдин, бу масалага ҳар томонлама ўйлаб ёндашиш, биринчи галда, бирор касбни эгаллаш ва унинг сир-асрорларини ўрганиш, билимларини юртимиздаги корхоналарда иш фаолиятлари давомида синаб кўриш ҳамда маҳоратларини ошириш устида кўпроқ ишлашга ҳаракат қилиб, етарли тажриба орттирган ҳолда меҳнатда тобланишларини тавсия қилган бўлардик. Бойликка эга бўлмоқ, албатта яхши, фақат бойликка эга бўла туриб ундан оқилона, адолатли фойдаланиш ундан ҳам яхши. Чунки, ҳаётий қонунинимиз фақат адолатдадир. Англаганимиз шуки, инсон энг аввало ўзига адолат қилмоғи керак.\nКўпчилик четга чиқиб пул топиб келишлари масалани фақат бир томонини, яъни моддий томонини ҳисобга олишмоқда холос. Лекин улар энг зарарли, маънавий-тарбиявий томонига эътибор бермаяптилар. Бу эса уларнинг оиласига салбий ҳолатларни олиб келишига барчамиз гувоҳ бўлмоқдамиз. Бугун айниқса, вояга етмаган ёшлар одобсиз, аҳлоқсиз, тарбиясиз бўлиб вояга етмоқдалар. Чунки бундай ёшларнинг ота-онаси ҳам ўзга юртларда пул топиш илинжида бўлиб, фарзанд тарбияси, илм олиши, касб-ҳунарли бўлиши ҳақида ўйламаяптилар. Мана шу масалани ҳаммамиз яхши англаб олишимиз керак. Чунки бизнинг ризқимиз минг ҳаракат қилмайлик, тақдирда белгиланганидан ортиб ёки камайиб қолмайди. Хулоса ўрнида шуни айтиш мумкинки, Ватанингизни севинг, уни ардоқланг. Ватан олдидаги бурч ва мажбуриятларингизни чин дилдан адо этинг. Зеро Ватан барчамизники.\nPrevious Post:Ақидаси бузуқ кимсаларга алданманг!.\nNext Post:ОИЛА МУҚАДДАС ДАРГОҲ.


Президентимиз ташаббусига кўра, жойларда Халқ қабулхоналари ташкил қилиниши аҳоли мурожаатлари билан ишлашда ортиқча расмиятчилик, сансалорлик каби иллатларни бартараф этишга хизмат қилмоқда. Энг муҳими, мазкур тузилма фуқароларни ўйлантираётган муаммо ва камчиликларни самарали ҳал этиш имконини бераётир. Қолаверса, у юртимиз ҳудудларидаги ҳақиқий ҳолатни холисона ўрганишда ҳам муҳим ўрин тутмоқда.\nЯқинда германиялик бир гуруҳ экспертлар Жиззах вилоятидаги Халқ қабулхоналарида бўлиб, бу ерда яратилган шарт-шароитлар билан яқиндан танишдилар. Ўз саволларига мутахассислардан атрофлича жавоб олдилар. Шунингдек, мурожаат қилиб келган фуқаролар билан суҳбатлашиб, Халқ қабулхоналарининг қанчалик самарали фаолият кўрсатаётганлиги билан қизиқдилар.\n— Юртингизда йўлга қўйилган халқ билан мулоқотнинг мутлақо янги тизими — Халқ қабулхоналари фаолияти бизда катта таассурот уйғотди, — дейди профессор Герта Доблер-Гмелин. — Бу ердаги ходимларнинг фуқароларга бўлган муносабати устидан ҳам назорат ўрнатилгани диққатга сазовор. Бу ҳар томонлама самарали ва шаффоф тизимдир.\nШунингдек, учрашув жараёнида меҳмонларга эркин иқтисодий зоналар, жалб этилаётган хорижий инвестициялар тўғрисида ҳам атрофлича маълумот берилди.\nМазкур рукндаги бошқа мақолалар: « С. Соипов иши тўғрисида\tИнтернет туну-кун кузатилади »